Slagt ikke den høne, der lægger guldæg - Mandag Morgen - Uafhængigt innovationshus. Analyser og ny viden.\nfredag den 15. februar 2019, opdateret kl. 5:00\nSlagt ikke den høne, der lægger guldæg\nAf Mandag Morgen | 11. marts 2012 kl. 18:21 | 0 kommentarer Print\nMandag Morgen lægger med de seneste ugers analyser af de filantropiske fonde op til debat om brugen af fondenes midler. Præmissen synes at være, at kunne man blot få danske fonde til at opføre sig som amerikanske, så var økonomien nærmest reddet og medvinden på cykelstierne sikret.\nJeg er enig i, at det i denne forbindelse giver god mening at skele til USA, men der er samtidig væsentlige forskelle, der bør tages med i overvejelserne.\nEksperterne i Mandag Morgens artikel 27. februar 2012 udlægger teksten, som om fondenes penge er fællesskabets penge. Sådan forholder det sig ikke. Fondenes eksistensgrundlag og berettigelse er deres formue, og den skal fondene værne om.\nDen danske fondslovgivning lægger ikke op til fonde, der meler deres egen kage og forgylder bestyrelsesmedlemmerne – tværtimod! Fondsloven dikterer, at bestyrelsesmedlemmernes vederlag skal holdes inden for rammerne af det normale, og Civilstyrelsen har beføjelser til at nedsætte vederlag, som man vurderer til urimeligt høje.\n[quote align="right" author=""]For mig er det vigtigt at holde fast i, at frivilligheden er grundlæggende i fondenes arbejde. Jeg frygter, at man med alt for store krav til fondenes spenderen kommer til at slagte hønen, der lægger guldæg.[/quote]\nJeg støtter reglerne, som de ser ud i dag, og mener ikke, at der er behov for at forbedre eller forringe skattevilkårene for fondene i forbindelse med en forestående skattereform. Man kan desværre have en mistanke om, at sidstnævnte mulighed er regeringens agenda.\nMan skal ikke tvinge fondene til at uddele flere af deres midler til filantropiske formål med lovgivningen som værktøj. Dels er en fond afhængig af sin formue som eksistensgrundlag, dels er lovgivning for mig at se ikke vejen frem i denne sammenhæng.\nFondslovgivningen er allerede vidtgående og sætter rammebetingelserne for fondenes virke og ledelse. Jævnfør lovgivningen på området skal fonde allerede, som det er i dag, bruge 75 pct. af formuen på udadvendte formål. Man må som fond anvende op til 25 pct. af sit overskud til konsolidering.\nEksemplerne på, at filantropiske fonde gør en forskel, er talrige. Et eksempel fra min egen valgkreds er Realdanias projekt Mulighedernes Land i blandt andre Thisted Kommune. Projektet sætter fokus på bæredygtige veje til udviklingen af Danmarks yderområder. Hertil kommer en lang række eksempler på projekter og tiltag, der ikke var blevet til noget uden fondenes initiativ og midler.\nFondene står bag en lang række hæderkronede danske virksomheder som A.P. Møller-Mærsk og Novo Nordisk og er dermed også en vej til at beholde stærke danske virksomheder i Danmark til gavn for beskæftigelsen og samfundet generelt.\nDet ville naturligvis være positivt, hvis fondene i højere grad bød ind med løsninger til fremtidens udfordringer, men for mig er det vigtigt at holde fast i, at frivilligheden er grundlæggende i fondenes arbejde. Jeg frygter, at man med alt for store krav til fondenes spenderen kommer til at slagte den høne, der lægger guldæg.\nSkal politiske initiativer tvinge fondene til investeringer?\nMandag Morgen har spurgt skatteordførerne fra Venstre og SF om de mener, at politiske initiativer skal tvinge fondene til at investere mere i samfundet. Læs det andet indlæg her:\nJonas Dahl, skatteordfører, SF:\nVi er parate til at diskutere lovgivning\nDu kan også deltage i debatten om politiske initiativer her.\nDer er for mig at se ingen tvivl om, at de danske fonde over en bred kam gør et stort stykke velgørende arbejde, der i større eller mindre udstrækning kommer et bredt udsnit af befolkningen til gode. Jeg er helt enig i, at der ligger et stort potentiale i at inddrage fondene mere. Det skal blot ske gennem frivillighed og gensidig interesse og udbytte mellem fonden, staten og civilsamfundet. Strammere lovgivning og mere detailstyring er for mig at se ikke den rette vej at gå.\nJeg frygter, at man med flere begrænsninger og mere statslig indgriben over for fondene vil afskrække nogle fra at oprette en fond. Det vil føre til et fald i fondenes filantropiske arbejde og investeringer og vil blot være endnu et eksempel på, at man fra statsligt hold lægger strammere og mere begrænsende lovgivning ned over specifikke områder, med de bedste intentioner, men hvor det i sidste ende viser sig at være netop den nye lovgivning, der er hæmmende for den ønskede positive udvikling.\nVi ser det lige for tiden ske med love om snart sagt alt fra femdobling af NOx-afgiften til minimumsantal cigaretter i en pakke. Lovgivning skal ske med omhu, også når det gælder filantropiske fonde.\nVi vil meget gerne høre din mening om, hvorvidt fondene bør være mere synlige og åbne om deres aktiviteter. Deltag i debatten i kommentarfeltet her.\n2. Tjek dit sundhedsfællesskab\n5. Whistlebloweren fra Mærsk: Man er medskyldig hvis man tier stille\nForrige artikel Schwarzenegger og Mandag Morgen lancerer globalt samarbejde Næste artikel Vi er parate til at diskutere lovgivning


Bash Back: Queer vold fra Pink Panthers til Pink Pistols | Modkraft\n3. september 2008 - 23:22\nBash Back: Queer vold fra Pink Panthers til Pink Pistols\n21. juni 2007 kom Fox News med en nyhed, som sikkert fik millioner af amerikanere til at ryste i bukserne: Et nationalt undergrundsnetværk af bevæbnede lesbiske bander terroriserede landet. I det populære nyhedsprogram The O’Reilly Factor interviewede værten Bill O’Reilly kanalens kriminalanalytiker, den tidligere politimand Rod Wheeler, om den nye »nationale epidemi«.\nWheeler kunne fortælle, at de lesbiske bander skød tilfældige heteroseksuelle mænd, voldtog kvinder og indoktrinerede piger helt ned i 10-års alderen til en homoseksuel livsstil. Omfanget af den lesbiske bandeepidemi var ikke til at kimse af. Wheeler meddelte, at der var 150 bevæbnede lesbiske bander alene i Washington D.C. Bandernes kendetegn var deres lyserød-malede håndvåben, og de gik under navnet »the pink-pistols-packing group«. (1)\nDet mareridtagtige scenario om lebberne fra helvede i Washington D.C. fremstår som en profetisk opfyldelse af åbningsscenen i Angela Carters roman The Passion of the New Eve, der udkom tredive år tidligere, i 1977.\nI Carters gotisk-dystopiske fremtidsscenario kontrolleres New York af en bande bevæbnede kvinder, som sprænger brudebutikker i luften og har skarpskytter klar til at skyde mænd, der ser for længe på plakater af kvinder uden for biograferne. I Carters romanunivers, såvel som i indslaget på Fox News, er den heteronormative orden blevet sat til side af lovløse kvinder med pistoler i hænderne.\nDet tog ikke lang tid, før den sensationelle afsløring på Fox News viste sig at være lige så fiktiv som Carters fortælling. Men nyhedsindslaget havde alligevel en vigtig funktion: For den troende seer styrkede kanalen forestillingen om, at homoseksuelle udgør en af de største trusler mod USA.\nDette trusselsbillede har ideologer på den kristenkonservative højrefløj i amerikansk politik længe arbejdet med at sætte i scene – fra Californiens kongresrepræsentant William Dannemeyers notoriske bog Shadow in the Land: Homosexuality in America fra 1989, hvor han beskylder homoseksuelle for at have splittet landet i en grad, man ikke har set siden den amerikanske borgerkrig (Dannemeyer 1989), til TV-prædikanten og grundlæggeren af Moral Majority, Jerry Falwells udtalelser om at homoseksuelle var medskyldige i terrorangrebet på World Trade Center 11. september 2001 (Press 2007).\nUmiddelbart kan man måske spørge sig selv, hvilke homoseksuelle subjekter, de kristenkonservative mener, udgør en trussel mod landet. Set i lyset af at de vigtigste mål i homopolitiske kampe i USA i de seneste år har været at få lov til at indgå kirkelige ægteskaber og gøre tjeneste i militæret, er det vanskeligt at se, hvor faren ligger.\nDe kristenkonservatives kamp mod en homopolitisk agenda, der i store træk viderefører et konservativt værdigrundlag, kan altså virke noget paradoksalt. (2)\nMen til trods for at enkelte kristenkonservative og homoseksuelle på nogle punkter ikke står så langt fra hinanden, fungerer »de homoseksuelle« fortsat som et instrumentelt fjendebillede i stil med »muslimerne« i USA’s nationalistiske og religiøse politiske offentlighed. Om trusselsbilledet er fiktivt, er ikke af nævneværdig betydning: Så længe det virker, bruges det.\nI dagens sociale og politiske kampe står kontrollen over billeder og medier centralt i legitimeringen af aktionsformerne for både aktivister og ordensmagten. Repræsentationskampen løber også gennem den homopolitiske historie, hvor den dominerende strategi har været at skabe et billede af homoseksuelle som respektable og lovlydige subjekter, der er blevet undertrykt uden grund.\nDet ser vi helt fra The Homophile Movement med The Mattachine Society og den lesbiske forening Daughters of Bilitis, (3) der arbejdede med at præsentere homoseksuelle som »de loyale sønner og døtre af Amerika«, til dagens indflydelsesrige konservative skribenter som Andrew Sullivan og Bruce Bawer, der insisterer på at homoseksuelle er virtuelt set normale og egentlig kun ønsker sig en plads ved samfundets bord (se Sullivan 1995 og Bawer 1994).\nAssimilationsstrategien har været succesfuld, specielt for den hvide homoseksuelle middelklasse, men den har ekskluderet alle dem, der ikke passer ind, eller har ønske om at passe ind, i den præsentable homoidentitet.\nNogle af dem, der har mødt modstand fra den reformistiske homopolitik, er de ustyrlige og lovløse subjekter, som arbejder for at revolutionere de samfundsstrukturer, der har været med til at producere de marginaliserede identiteter fra start af.\nI slutningen af 1980’erne trængte disse konfrontative og revolutionære seksualitetspolitiske aktivistgrupper for alvor gennem i den amerikanske offentlighed. Aktivisterne i ACT UP (AIDS Coalition To Unleash Power) og Queer Nation præsenterede medierne for et andet billede af ikke-normative subjekter. De ønskede ikke at fremstå som pæne lovlydige homoseksuelle borgere, de var rasende, sexy og kønsoverskridende – og de var stolte af det.\nAids-krisen ændrede det homopolitiske landskab i USA, og satte den homoseksuelle frigørelseskamp flere skridt tilbage. Som Simon Watney i 1987 kunne konkludere, repræsenterede aids ikke bare en medicinsk krise uden paralleller, men også en repræsentationskrise (Watney 1989; s. 9).\nAids-epidemien førte en re-patologisering af homoseksualitet med sig både i det medicinske system og i den offentlige debat. Før epidemien fik navnet AIDS (Acquired Immune Deficiency Syndrome) i 1982, gik sygdommen under navnet GRID – Gay-Related Immune Deficiency, og i medierne blev aids nærmest konsekvent omtalt som »bøssepesten«.\nIgen blev homoseksualitet set på som noget syndigt og sygeligt, og disse holdninger var med til at legitimere den politiske ligegyldighed overfor epidemien, som politikerne længe mente ikke angik »folk som flest«. Tvangstestning, internering og tatovering af hiv-smittede blev heftigt diskuteret i Senatet under præsident Reagans regeringsperiode, mens forskning, medicin og informationskampagner blev nedprioriteret.\nAids-aktivister kæmpede derfor ikke blot mod en epidemi, men også mod en institutionaliseret homofobi i statsapparatet, sundhedsvæsnet og medierne.\nPlakaten Silence=Death blev udformet af aids-gruppen Silence=Death Project i 1986.\nAllerede tidligt i 1980’erne så man behovet for at tage sagen i egne hænder i homomiljøet, og der blev dannet græsrodsgrupper som Gay Men’s Health Crisis (GMHC) og People With AIDS Coalition (PWAC), som gjorde et vigtigt arbejde for at udarbejde sikker sex-information og hjælpe de mange aids-syge.\nMens de tidlige græsrodsgrupper satte sig ved forhandlingsbordet, savnede mange en mere synlig og militant aktivistbevægelse. I marts 1987 blev ACT UP startet i New York, og gruppen præsenterede sig som en »sammensat, ikke-partisk gruppe af individer samlet i vrede og dedikeret til direkte handling for at slutte AIDS krisen«.\nI ACT UP mødtes bøsser, lesbiske, transer og andre i en perspektivpolitisk kamp mod det homofobe samfunds dødelige negligering af epidemien. Her blev skillelinjer og interne konflikter i homobevægelsen forsøgt sat til side i arbejdet mod et fælles mål – bekæmpelsen af aids.\nI løbet af kort tid blev der startet ACT UP afdelinger over hele USA, og der blev arrangeret store og ekstravagante politiske demonstrationer. Gruppens aktioner var synlige og aggressive, og flere af dem resulterede i store arrestationer for civil ulydighed.\nACT UP indtog offentlige pladser og trafikknudepunkter og holdt kiss-ins (hvor folk med samme kropstegn kysser) og die-ins (hvor folk lægger sig »døde« ned på ryggen med gravstens-plakater med politiske budskaber); de belejrede offentlige kontorer, de brød ind i gudstjenester og nyhedsudsendelser, de holdt politiske begravelser, hvor de marcherede med åbne kister gennem byen, og de kastede deres døde elskeres aske på Det Hvide Hus.\nGuerilladesignkollektiverne Gran Fury, Boys With Arms Akimbo og The Silence=Death Project var tilknyttet ACT UP, og med inspiration fra den postmoderne appropriationskunsts détournement af eksisterende billeder og stilarter lavede grupperne raffinerede plakater med slagord som »SILENCE=DEATH« og »AIDSGATE«, som fyldte gadebilledet i mange amerikanske storbyer.\nPlakaterne var vigtige i kampen for at fange mediernes opmærksomhed, og ACT UP arbejdede særdeles taktisk i forhold til pressen. Men de æstetiske praksisser var ikke bare sekundære repræsentationer af gruppens politiske agenda, for de kunstaktivistiske strategier var en vigtig del af artikuleringen af gruppens politik (Crimp og Rolston 1990; s. 20).\nVinteren 1990 startede medlemmer fra ACT UP en ny aktivistgruppe som skulle kæmpe mod aids-krisen i et større køns- og seksualitetspolitisk perspektiv. I ACT UP var der konflikter over hvilke problemstillinger, der faldt ind under aids-kampen, og aktivisterne i Queer Nation ønskede at arbejde mere specifikt mod homofobien og racismen, som blomstrede under aids-krisen.\nGruppen tog begrebet »queer« til sig, et ord som udover at have betydninger som »mærkelig«, »udenfor« og »på tværs« også var en nedsættende betegnelse for homoseksuelle. Queer mindede om den undertrykkelse, de mødte som ikke-normative individer i samfundet, og gruppen vendte begrebet om og gjorde det til en aktiv og bekræftende decentreret position.\nQueeraktivisterne følte sig ikke længere gay i ordets glade forstand, og det var heller ikke en specifik identitet som samlede dem. De var rasende og med sin ironiske nationalitetsretorik var Queer Nation klar til kamp: »An army of lovers cannot loose!«\nQueer Nations aggressive fremfærd kom til syne allerede i gruppens første aktion. Som respons på en undersøgelse, der viste, at vold mod queers i USA var steget med 120 procent, monterede gruppen 26. april 1990 et 12 meter langt banner på et billboard i Greenwich Village, hvor der med store bogstaver stod: »DYKES AND FAGS BASH BACK!«\nTo dage senere eksploderede en bombe på bøssebaren Uncle Charlie’s i nærheden og skadede tre personer. I løbet af få timer mobiliserede Queer Nation over tusind demonstranter, som marcherede under samme »bash back«-parole. Opfordringen til at bruge vold blev umiddelbart samlet op i medierne, og gruppen fik hurtigt afdelinger i flere byer rundt om i landet (Northorpe 1992).\nUnder Gay Pride paraderne i New York og Chicago nogle måneder senere, i juni 1990, uddelte aktivister et flyveblad med titlen »Queers Read This« signeret »Anonymous queers«. Flyvebladet blev straks koblet til Queer Nation og fik funktion som gruppens manifest.\nManifestet tydeliggjorde forskellene mellem queeraktivismen og den reformistiske homopolitik, en forskel der viste sig både i tone og målsætning. Dette var en rasende tekst – en tekst som udtrykker had mod præsident Reagans negligering af aids-epidemien; som udtrykker had mod senator Jesse Helms’ og hele den katolske kirkes homofobi; som udtrykker had mod politiet, sundhedsvæsnet og statsinstitutioner; men også mod homobevægelsens passivitet: »I 1969, slog queers tilbage. I 1990, siger queers ok. Næste år, er vi her så?« (4)\nManifestet kritiserede homomiljøets apati og henviste til queeraktivismens historiske arv fra Stonewall-oprøret 27. juni 1969. Dette var det første voldelige oprør, hvor drag queens, transer, lesbiske og bøsser slog tilbage mod politiet, der havde raided homobaren Stonewall Inn på Sheridan Square i New York.\nI 1969 var tusindvis af demonstranter gået på gaden og sloges med politiet i et oprør, der varede i tre dage, og Stonewall er blevet stående som symbolet på den homoseksuelle rettighedskamp (Duberman 1994).\nQueermanifestet markerede, at det igen var tid til at kæmpe med alle midler, og besvare vold med vold:\n»Disse angreb må ikke tolereres. GØR NOGET. […] Hvis du ved hvordan, du forsigtigt og effektivt immobiliserer din angriber, så gør det dog endelig. Hvis du mangler disse evner, så tænk over at rive hans fucking øjne ud, smadre næsen ind i hjernen på ham, skære halsen over på ham med en smadret flaske – gør alt du kan, alt du bliver nødt til, for at redde dit liv! De har lært os at gode queers ikke bliver vrede. De har lært os det så godt, at vi ikke blot skjuler vores vrede for dem, vi skjuler den for hinanden. VI SKJULER DEN ENDDA FOR OS SELV. […] De basher os og stikker os ned og skyder os og bomber os endda i et konstant stigende antal og stadig panikker vi, når vrede queers bærer bannere eller skilte, der siger BASH BACK […] LAD JER SELV BLIVE VREDE […] DER ER INTET STED I DETTE LAND, HVOR VI ER SIKRE.«\nThe Pink Panthers tog opfordringen op fra manifestet om at kæmpe tilbage mod det voldelige samfund. Gruppen blev startet på et Queer Nation-møde i New York, men løsrev sig efter kort tid og etablerede sig som en pseudomilits med mål om at »bash back«. (5)\nNavnet spillede både på The Black Panther Party, den lyserøde diamant og tegnefilmsfiguren Pink Panther, og markerede gruppens campy miks af alvor og humor. I lighed med The Black Panthers fungerede også de lyserøde pantere som en selvforsvarsgruppe, men de var ikke bevæbnede.\nKlædt i uniform bestående af sorte t-shirts med en lyserød trekant med sorte panterspor, udstyret med walkie-talkies og fløjter, patruljerede de lyserøde pantere steder i det offentlige rum, hvor queers holdt til og mødtes for at have sex. De bevægede sig rundt som synlige »ofre« og markerede, at de ikke var bange, men derimod klar til kamp.\nSom Laurent Berlant og Elisabeth Freeman diskuterer i »Queer Nationality«, var den vigtigste funktion ved slag-ordet »bash back« at vende frygten, som »gay bashers« så effektivt brugte mod queers, mod voldsmændene selv (Berlant og Freeman 1997; s. 156-157).\nDe lyserøde panteres trussel var ikke i antal, men nærværet af disse få kroppe repræsenterede et potentiale for en udbredt vold mod angriberne. På den måde fungerede »bash back« som en psykisk modtrussel, der udvidede forsvarsskjoldet ud over rammerne for et enkelt fysisk slag (ibid.).\nSelvom slagordet »bash back« i udgangspunktet synes at vende ligningen på hovedet ved at gøre offer til angriber og angriber til offer, påpeger Judith Halberstam, i »Imagined Violence / Queer Violence«, at sådanne rollebytter ikke nødvendigvis viderefører samme regnestykke (Halberstam 1993; s. 187-201).\nOmvendingen kan forandre homoseksualitetens symbolske funktion i populærkulturen og udfordrer på den måde både forventninger til køn og seksualitet og den indarbejdede forestilling om queers som lette ofre for hadvold.\nStyrken i Pink Panthers »bash back«-parole ligger i voldens potentialitet, idet den transformerer forestillet frygt til forestillet vold. Denne potentielle vold peger på det ustabile og uforudsigelige forhold mellem repræsenteret vold og voldshandlinger.\nSom Halberstam videre bemærker, kan den imaginære og den virkelige vold derfor ikke ses som en binær modsætning i denne sammenhæng, fordi vi ikke kan forudse, hvilke handlinger repræsentationer kan føre til (ibid.; s. 187-188).\nDet er i en sådan optik, vi må forstå den postmoderne aktivismes brug af æstetiske praksisser – ikke som en »depolitiseret« eller »symbolsk« aktivisme, men som en strategisk udnyttelse af at skillelinjerne mellem voldelig protest og dens repræsentationer ikke kan fastsættes.\nDet ustabile forhold mellem repræsentation og virkelighed kommer også til udtryk i den amerikanske aktivist-kunstner David Wojnarowiczs tekster i slutningen af 1980’erne. Efter Wojnarowicz blev hiv-smittet, rasede han for alvor mod det dødeligt heteronormative USA, og i teksten »Postcards from America – X-rays from Hell« beskriver han fantasien som det eneste tilbageværende fristed for radikale handlinger.\nI sin ukontrollerbare fantasi kan han fortsat kneppe uden kondom. Her kan han hælde benzin over og tænde ild til senatoren Jesse Helms og kaste kongresrepræsentant William Dannemeyer ud fra toppen af Empire State Building (Wojnarowicz 1991; s. 120). Fantasien er et sted, hvor raseriet kan få udløb, og det letter trykket, om end kun i korte perioder.\nMen grænsen mellem fantasi og virkelighed er vaklende, som han skriver i teksten med den sigende titel »Do Not Doubt the Dangerousness of the 12-Inch-Tall Politician«:\n»Jeg vågner hver morgen i denne dræbermaskine kaldet Amerika, og jeg bærer dette raseri som et blodfyldt æg og der er en tynd linje mellem indersiden og ydersiden og en tynd linje mellem tanke og handling […] og i takt med hver T-celle forsvinder fra min krop, bliver den erstattet af ti pund pres ti pund raseri og jeg fokuserer det raseri til en ikke-voldelig modstand, men det fokus begynder at slippe mine hænder, begynder at bevæge sig uafhængig af selvkontrol og […] der er visse politikere, der hellere må øge deres sikkerhedsstyrker, og der er religiøse ledere og ledere af sundhedssystemet der hellere må få større fucking hunde og højere fucking hegn og mere komplekse indbrudsalarmer til deres hjem, og queer-bashers må hellere begynde at gøre deres arbejde inde i howitzer tanks for den tynde linje mellem indersiden og ydersiden begynder at erodere, og i øjeblikket er jeg en syvogtredive-fod-høj-ettusind-ethundrede-og-syvogtredive-punds-mand inden i denne seks fods krop, og alt jeg kan føle, er presset, alt jeg kan føle, er presset og behovet for afløb.« (Ibid.; s. 161-162)\nFor Wojnarowicz bliver sproget og repræsentationen et våben, og fantasien et voldeligt handlingsrum. De ikke-normative aids-syge, narkomanerne og queere subjekter har muligheden for at nedbryde billedet af, det han kalder, »THE ONE TRIBE NATION«, og vække folk og byde velkommen til virkelighedens mareridt.\nSelvom fantasiens vold ikke har en fysisk slagkraft, kan den, som Halberstam bemærker, besudle virkeligheden ved at gøre tekster, billeder og informationer virale og lade dem mutere i kulturen (Halberstam, op.cit.; s. 194).\nDen forestillede vold i Pink Panthers aktioner og Wojnarowiczs tekster åbner for en diskussion om, hvad der konstituerer »autentisk« aktivisme og »rigtig« vold i den politisk-aktivistiske diskurs. Queeraktivismens effektive arbejde i skæringspunktet mellem repræsentation og virkelighed udfordrer den maskuline og til tider homofobe retorik, som kendetegner store dele af det øvrige aktivistiske felt.\nI den sammenhæng kan det være værd at påpege de ideologiske betydninger, der knytter sig til begrebet aktivist – en term, der viderefører en prioritering af det aktive frem for det passive, med dets tætte kobling til modsætning mellem mandlig/kvindelig og heteroseksuel/homoseksuel.\nSom queerforskeren Lee Edelman viser i artiklen »The Mirror and the Tank«, er det vigtigt, at den seksualitetspolitiske aktivisme ikke viderefører nedvurderingen af, det han kalder, »[the] ‘ass’ in ‘passive’«. Det er derimod vigtigt at bryde med den kvindefjendtlige og homofobe logik implicit i aktiv/passiv binarismen, som risikerer at reproducere et system, der har været medvirkende til undertrykkelsen fra start af (Edelman 1994; s. 109-113).\nGennem en kritisk analyse af ACT UP-aktivisten Larry Kramers aggressive angreb på det »passive« og »narcissistiske« homomiljø argumenterer Edelman for nødvendigheden af at tænke ud over aktiv/passiv-modsætningen, når man analyserer politiske modstandsformer.\nVi må med andre ord være åbne for også at undersøge de mange »passive« strategier, der fra et traditionelt »aktivistisk« perspektiv kan fremstå som apolitiske. Queeraktivismens udfordring af skillelinjerne mellem camp og kamp, humor og alvor, repræsentation og virkelighed, kan være med til at åbne for en sådan tiltrængt diskussion af de uudtalte normer i den aktivistiske diskurs.\nKort tid efter indslaget om den fiktive epidemiske bande af lesbiske »the pink-pistol-packing-group« blev sendt på Fox News, meldte de virkelige Pink Pistols sig i debatten og forlangte en undskyldning.\nDer fandtes nemlig et landsdækkende netværk, som gik under navnet Pink Pistols, men dette var ikke en kriminel bande, men derimod en lovlig skydeklub for homo-, bi- og transseksuelle. En skydeklub, der i lighed med så mange andre skydegrupper i USA, kæmpede for den grundlovssikrede ret til at bære våben i selvforsvar (Kryger Hansen 2007).\nPink Pistols eksisterer i USA og Canada som en legal og borgerlig skydeforening, der kæmper for bøsser, lesbiske, bi- og transseksuelles ret til at forsvare sig selv og deres private ejendom med våben.\nSiden 2000 er der blevet startet 45 afdelinger af Pink Pistols i USA og én i Canada, og netværkets talsperson, Gwen Patton, var nu nervøs for, at foreningens arbejde ville blive vanskeliggjort gennem forvekslingen med en epidemisk bandekriminalitet på Fox News. (6)\nMed slagord som »Armed Gays Don’t Get Bashed« og »Pick on Someone Your Own Caliber« er en af Pink Pistols vigtigste målsætninger at ændre billedet af queers som lette ofre for hadvold – en målsætning, der minder om Pink Panthers agenda.\nMen den politiske motivation for Pink Pistols er en ganske anden. Hvor de ubevæbnede lyserøde pantere brugte forestillet vold som led i en større revolutionær kamp mod det heteronormative samfund, kæmper de konservative Pink Pistols for at bevare retten til at beskytte sig selv og den private ejendomsret med våben i hånden.\nPå Pink Pistols’ blog konkluderede Gwen Patton, at indslaget om de lesbiske bander på Fox News var endt som en stor succes for organisationen: Kriminalanalytiker Wheeler havde i bedste sendetid undskyldt for at have tilsværtet en sådan »respektabel organisation« som Pink Pistols.\nOversat fra norsk af Jeppe Wedel-Brandt\nArtiklen har tidligere været bragt i Øjeblikket, Nr. 49, Forår 2008. Den bringes her med forfatterens tilladelse.\n1: Indslaget “Lesbian Gang Epidemic”, fra Fox News 21. juni 2007 kan downloades på GLAADs hjemmeside: http://gladd.org/action/calls_detai...\n2: Queerteoretikeren Lisa Duggan påpeger, at den amerikanske homopolitik domineres af en ny homonormativitet, som ikke udfordrer heteronormative institutioner eller antagelser på radikal vis, men derimod opretholder dem, mens den skaber en demobiliseret og depolitiseret homokultur baseret på hjemlighed og konsumption. Lisa Duggan: The Twilight of Equality? Neoliberalism, Cultural Politics and the Attack on Democracy, Boston: Beacon Press, 2003, s. 50.\n3: The Mattachine Society blev grundlagt i 1950 af kommunisten Harry Hay og fungerede i begyndelsen som en radikal undergrundsorganisation, der ville ændre samfundet gennem politisk kamp. Men efter få år blev Hays revolutionære tænkning erstattet af en assimilationistisk linje, og Mattachine og Daughters of Bilitis lagde grundlaget for den identitetspolitiske homopolitik, vi kender i dag.\n4: “Queers Read This” er inkluderet i sin helhed i Tiina Rosenberg: Queerfeministisk agenda, Stockholm: Atlas, 2002, s. 167-178.\n5: New Yorks afdeling af The Pink Panthers eksisterer ikke længere, men der findes fortsat Pink Panthers afdelinger i både Montreal, Paris og Lissabon, se f.eks. Athena Farrokhzad og Tova Gerge: “Rosa Pantrarnas PR-språk” i Ord & Bild, # 3-4, 2007.\n6: Se Pink Pistols blog, Busting Caps: http://www.pinkpistols.org/blogger.html\nBruce Bawer: A Place at the Table, New York: Touchstone, 1994.\nLaurent Berlant og Elizabeth Freeman: »Queer Nationality«, Laurent Berlant: The Queen of America goes to Washington City, Durham & London: Duke University Press, 1997.\nAngela Carter: The Passion of the New Eve, London: Virago Press, 2001 (1977).\nDouglas Crimp og Adam Rolston: AIDS Demo Graphics, Seattle: Bay Press, 1990.\nWilliam Dannemeyer: Shadow in the Land: Homosexuality in America, San Fransisco: St. Ignatius Press, 1989.\nMartin Duberman: Stonewall, New York: Plume, 1994.\nLisa Duggan: The Twilight of Equality? Neoliberalism, Cultural Politics, and the Attack on Democracy, Boston: Beacon Press, 2003.\nLee Edelman: »The Mirror and the Tank: »AIDS«, Subjectivity, and the Rhetoric of Activism«, Homographesis, New York & London: Routledge, 1994, pp. 109-113.\nAthena Farrokhzad og Tova Gerge: »Rosa Pantrarnas politiska PR-språk«, Ord & Bild, # 3-4, 2007.\nJudith Halberstam: »Imagined Violence / Queer Violence – Representation, Rage, and Resistance«, Social Text 37, pp. 187-201.\nMathias Kryger Hansen: »Mike og de pink pistoler« i Politiken, 10.06.2007.\nAnn Northorpe i Eric Marcus: Making History: The Struggle for Gay and Lesbian Equal Rights, 1945-1990. An Oral History, New York: Harper Collins, 1992.\nBill Press: »The Sad Legacy of Jerry Falwell«, The Millford Daily News, 18. maj 2007.\nTiina Rosenberg: Queerfeministisk agenda, Stockholm: Atlas, 2002.\nAndrew Sullivan: Virtually Normal, London: Picador, 1995.\nSimon Watney, Policing Desire – Pornography, Aids and the Media, Minneapolis & London: University of Minnesota Press, 1989.\nDavid Wojnarowicz: Close to the Knives, New York: Vintage Books, 1991.


Side 198 af 1195\nIndlægaf Fru Sunshine » 13. feb 2016, 08:10\nJeg er slet ikke i tvivl om, at mange af de meget unge mænd, der kommer hertil, har set så meget lort, at de bare ikke kan se nogen mening i, at man skal være ude i frikvartererne og rette ind efter nogle regler.\nDe er så traumatiserede, at de mest kører på reptilhjerne, selv om de ældste max er 13 år gamle.\nMen hvad laver de så i en folkeskole?\nIndlægaf dgd2007 » 13. feb 2016, 10:25\nJeg forstår ikke, at nogen kan klare at se en hel udsendelse af XFactor ... jeg får nærmest fysisk ubehag efter 14 sekunder\nIndlægaf Sorenspige » 13. feb 2016, 11:58\nJeg glæder mig ikke til at skulle på barsel .\nJeg glæder mig rigtig meget til at få et barn mere, men spædbarnsmånederne var meget hårde for mig ved 1. barn, og jeg blev aldrig rigtig glad for at være på barsel.\nUgerne inden fødslen glæder jeg mig dog til .\nIndlægaf DetSorteCirkus » 15. feb 2016, 22:09\nJeg læste et indlæg i Singletråden, hvor der blev stillet et hypotetisk spørgsmål om, hvad man skulle stille op med netdating, hvis man var stærkt ordblind, og min første tanke var "Det er da let nok. Så lader man bare være med at bruge de sider".\nJeg mener selvfølgelig ikke, at det er let nok ikke at kunne benytte et produkt, som man har lyst til at bruge, men jeg kan vitterlig ikke se, hvad der i praksis ellers er af løsninger, hvis det, man skriver, er så fyldt med sproglige fejl, at det ikke rigtig er muligt for andre at afkode\nIndlægaf kidkomb » 15. feb 2016, 22:56\nJeg synes at ham Erik fra "Børnene fra spædbarnstuen" (Eller hvad det hed) var lidt usympatisk.\nOg jeg synes det var vildt mærkeligt at han omtalte personalet på Skodsborg i så nedladende vendinger og i øvrigt ikke troede på forstanderinden, når hun adspurgt forklarede at ja, selvfølgelig fik de da mad om natten.\nMen han mente bestemt at vide, at de lå helt alene om natten og græd og hverken blev taget op eller fik mad.\nSelvom han var der til han var to år og derfor næppe, ikke engang ubevidst, kan huske ret meget.\nBørnene var hver tildelt en "mor" på spædbarnshjemmet og de boede der, mødrene, på værelser ovenpå og der var en nattevagt.\nDet er da helt utrolig fine forhold efter datidens standarder og nærmest bedre end almindelige børn havde.\nJa, det er dybt forfærdeligt at være blevet kasseret af sin mor og det er dybt forfærdeligt at vokse op i flere år på et børnehjem, for at blive revet fra ens primærvoksne og ud i adoption.\nMen det er sgu da ikke personalets skyld.\nDen måde han sagde "nogle nye fjolser, der kunne klappe en på hovedet"\nEj, jeg synes han var respektløs.\nIndlægaf Flora » 15. feb 2016, 23:01\nDetSorteCirkus skrev: Jeg læste et indlæg i Singletråden, hvor der blev stillet et hypotetisk spørgsmål om, hvad man skulle stille op med netdating, hvis man var stærkt ordblind, og min første tanke var "Det er da let nok. Så lader man bare være med at bruge de sider".\nMan kan jo få nogen til at læse korrektur på det man skriver eller benytte sig af et af de der programmer man kan tale til som så skriver hvad man siger. Det er måske lidt mere bøvlet, men det kan da lade sig gøre.\nIndlægaf DetSorteCirkus » 15. feb 2016, 23:13\nFlora skrev: Man kan jo få nogen til at læse korrektur på det man skriver eller benytte sig af et af de der programmer man kan tale til som så skriver hvad man siger. Det er måske lidt mere bøvlet, men det kan da lade sig gøre.\nDet tænkte jeg også på, men jeg er i tvivl, om det ikke for en del vil forandre præmissen for netdating så meget, at det ligesom bliver...noget andet end det, man ønsker, at det skal være. Jeg tror i hvert fald, at det for mange vil ødelægge både det private og impulsive ved netdating at være afhængig af korrektur, hvorimod et velfungerende tale/skrive-program lyder som en god mulighed.\nIndlægaf Nicolait » 16. feb 2016, 20:33\nJeg ved godt, at jeg skal være taknemmelig for, at jeg kan blive vaccineret for min allergi, men fuck hvor jeg dog hader at have influenzasymptomer med hovedpine og kvalme i dagene efter.


Leder du efter oversæt skjorte til engelsk? Outlet og tilbud - lige her!\nOversæt skjorte til engelsk\nSå leder du efter oversæt skjorte til engelsk behøver du bare klikke her, så finder du helt sikkert det du mangler.\nHvor finder jeg oversæt skjorte til engelsk på nettet?\nDer er rigtig mange typer skjorter, så når du leder efter oversæt skjorte til engelsk kan det være svært at finde – men vi hjælper gerne! Modeskjorter i alle prisklasser til alle formål, men især oversæt skjorte til engelsk kan du finde ved at klikke videre på vores anvisninger.


O.P. Møbler - Møblér med Bo Bedst\nHåndværk fra inderst til yderst fra O.P. Møbler\nDanske kvalitetsmøbler siden 1985 med fokus på faglig stolthed\nO.P. Møbler er en dansk møbelfabrik med egne designs. Al produktion sker på danske fabrikker og med faglært personale. Her er et møbel mere end bare et møbel, det er en aktiv holdning til solidt og gedigent håndværk.\nVENEDIGEn sofa fra O.P. Møbler hos Bo Bedst\nO.P. Møbler er en traditionel polstermøbelfabrik, som blev grundlagt i Nykøbing Mors i tilbage i 1985 af Orla Pedersen, der allerede fra starten af gjorde komfort, håndværk og kvalitet til sit varemærke. I 2017 blev virksomheden solgt til Gitte Kammer Fuglsang og Erik Dietz Fuglsang, der i dag sammen driver fabrikken efter de helt samme grundprincipper: Godt håndværk og de bedste materialer i klassisk, dansk design.\nSofaerne er hele vejen igennem produceret efter stolte, håndværksmæssige metoder, hvor kvaliteten og forarbejdningen hele tiden er i højsædet. Hertil kommer, at der stilles strenge kvalitetskrav til underleverandører med hensyn til levering og kvalitet af råvarer m.m. Det er derfor ikke usædvanligt, at et møbel fra O.P. Møbler går i arv gennem flere generationer.\nI butikken har vi bl.a. modellerne Venedig og Samos stående. De klassiske linjer er det, der kendetegner konceptet Venedig, som fås i mange varianter og materialer/farver. Samos står for tidløs stil i gedigen udførelse, og ligesom Venedig fås dette koncept i mange variationer (dog lidt færre). Du kan f.eks. vælge mellem ben i forskellige højder, så de passer lige til dig. Du vælger mellem ben i massiv eg, bøg eller de kan være mahognibejdset, eller endda i børstet stål.\nSAMOSEn sofa fra O.P. Møbler hos Bo Bedst\nVores udvalg fra O.P. Møbler kan opleves live i din nærmeste Møblér med Bo Bedst! Kom ind og mærk komforten selv – så finder vi et godt tilbud til dig! Desværre kan udvalget fra denne leverandør endnu ikke købes i webshoppen, men kontakt os endelig, vi hjælper med glæde dig med at få den perfekte sofa til din bolig.\nVi har mange flere sofaer i butikken, f.eks. fra Nielaus, Getama, Mogens Hansen eller Stouby, så kom endelig ned og kig!


Surdejsboller – Mad og opskrifter\nAt bage med surdej er en dynamisk proces. Man bliver hele tiden klogere, erfarer hvad der virker bedst og får prøvet nye teknikker af. Derfor vil du også kunne opleve, at denne opskrift kan ændre sig, da jeg på ingen måde er mesterbager. Opskriften er blot udtryk for, hvad der virker bedst for mig her og nu. Læs den derfor altid grundigt igennem før brug og kom gerne med kommentarer.\nDisse boller er bagt med surdej og er derfor lidt tidskrævende. Selve arbejdet er dog ret overkommeligt, da dejen det meste af tiden passer sig selv. Bollerne får en dejlig sej krumme og en let sprød skorpe og egner sig både til morgenbordet, til sandwich, burgere og madbrød. Portionen giver 20 – 22 boller. Dejen skal koldhæves første gang og skal derfor startes dagen før, bollerne skal bages. Jeg bruger så friskkværnet mel som muligt og altid økologisk.\n200 gram surdej (se indlæg om surdej)\nevt. 5 gram gær\n250 gram fuldkornsmel f.eks. spelt eller hvede\n750 gram fint mel f.eks. spelt eller hvede med højt protein-indhold *\n8 – 9 dl koldt vand\n1 1/2 spsk havsalt\ngroft mel til formning og evt. drys\nRøremaskine til æltning\n* Melets indhold af protein betyder meget for dannelsen af gluten-nettet i dejen. Det er derfor vigtigt at bruge mel med højt protein-indhold. Jeg bruger helst – udover det grove mel – ca. 1/3 fintsigtet Ølandshvede, 1/3 Manitobahvede og 1/3 almindeligt økologisk, fintsigtet hvedemel.\nHvis du ikke er vant til at bage med surdej, så bør du starte med 8 dl vand. Når du bliver lidt mere øvet, så vil du kunne se på din dej, om den kan tage lidt mere vand og så evt. tilsætte en dl mere mens dejen æltes. Procentandelen af vand i forhold til mel kaldes hydration. I denne dej er hydrationen altså 80 – 90 %. Rigtigt øvede surdejsnørder bruger op til 100 % hydration.\nKom alt melet og vandet i røreskålen. Bland det så alt melet netop er blevet vådt. Lad det stå en times tid eller halvanden. Denne proces kaldes autolyse.\nVej surdejen, som skal være helt bageklar, altså netop have “peaket”, af i en lille skål. Rør evt. de 5 gram gær ud i surdejen. Tilsæt surdejen til mel og vand.\nDe 5 gram gær er kun for at sikre, at surdejen aktiveres og er ikke absolut nødvendigt, hvis du har tiden til at vente på, at dejen hæver ordentligt eller hvis du er sikker på, at din surdej er helt bageklar.\nSæt maskinen i gang med at ælte. Når æltningen har været i gang et minuts tids drysses saltet i. Dette er vigtigt, da salt kan ødelægge surdej og gærs evne til at hæve, hvis det tilsættes for tidligt.\nDejen skal æltes præcis til den slipper skålens sider og ikke et minut længere. På dette tidspunkt er gluten-nettet i dejen stærkest og du vil få det luftigste brød. Hvis du overælter din dej, så vil den blive slap og ikke være i stand til at hæve ordentligt. Æltningen kan tage alt fra 1 – 15 minutter efter meltype og hvor længe autolysen har varet.\nDu bør ikke tilsætte mere mel, selvom dejen virker ret våd. Det er det stærke, seje gluten-net, som binder dejen sammen og ikke melet. Mere mel vil give en tør dej, der ikke bliver luftig.\nSmør en stor plastikbøtte på mindst 3 liter med lidt olie og skrab dejen op i den. Læg låget løst på og lad den hvile på køkkenbordet i 1 – 2 timer eller til du kan se, at dejen begynder at hæve. Ca. hvert 20. minut folder du dejen med våde hænder. Det gør du ved at tage fat i siderne med begge hænder og løfte dejen helt op af bøtten og lade enderne falde lidt ind under sig når du sænker den igen. Drej bøtten 90 grader og gentag. Når du har gjort dette 3 – 4 gange i alt og der er gået mindst 1 time, så lægger du låget helt på og sætter dejen i køleskabet i 12 til 18 timer.\nNår tiden er gået, tager du dejen ud af køleskabet og tjekker at den er hævet. Hvis dejen ikke er hævet til ca. 1 1/2 gange mængden, lader du den stå på bordet til den er hævet færdig.\nTænd ovnen på 270 grader varmluft. Hvis du har en pizzasten eller et bagestål, så læg det ind i ovnen. Ovnen skal varme godt op, helst mindst en halv time.\nDrys lidt groft mel på bordet. Majs- eller rismel er bedst, da det ikke indeholder gluten og derfor ikke vil klæbe til dejen. Skrab dejen ud på bordet og drys en smule af det grove mel over.\nDu skal ikke arbejde for meget med dejen på dette tidspunkt men blot bruge to halvmåneformede dejskrabere til at skære dejen ud i 20 – 22 stykker. Du behøver ikke forme dem til runde kugler, de må gerne være lidt rustikke. Sæt bollerne på bageplader med bagepapir, maks. 8 på hver plade og bag dem så hurtigt som muligt. Hvis du bruger pizzasten eller bagestål, så er det lettest at vende bagepladerne med bunden op og lægge bagepapiret her. Så kan du lettere trække bagepapiret over på stenen. Du kan evt. drysse bollerne med frø, kerner eller lidt groft mel. Bollerne skal blive mørkt gyldne, gerne med brune pletter men ikke sorte. Det tager ca. 12 – 16 minutter alt efter ovnens varmeeffekt.\nKøl bollerne af på en bagerist. De holder sig fint et par dage i en lukket frostpose på køkkenbordet og ellers er de meget fryseegnede. Lunes gerne på brødrister eller i ovnen i kort tid ved høj varme, inden de serveres.\n💡 Tip! Hvis du juicer grønsager med en slowjuicer, kan du bruge lidt af pulpen fra f.eks. gulerødder, grønkål, spinat osv. til at komme i dejen.\nDejen kan bages som brød f.eks. i en rugbrødsform eller forvarmet stegeso eller den kan skæres ud til flutes eller et fritstående, stort brød.\nUdgivet i 18. september 2019 10. marts 2021 Forfatter Susanne Wattne AndersenKategorier Brød\nForrige Forrige indlæg: Surdej\nNæste Næste indlæg: Orangesild


Karat | Heinzes Kogebog\n04.04.2011 Anne\t1 kommentar\nDer er stor forskel på kaffe – både på smagen og prisen. Jeg indrømmer gerne, at jeg både drikker billig og dyr kaffe i skøn forening. Jeg bryder mig ikke ret meget om instant kaffe, for jeg tager min kaffe sort, men jeg kan godt blive glad for virkningen af en almindelig supermarkedskaffe og værdsætte velsmagen i en dyrere pose fra Costa Rica, Guatamala eller Rwanda, som er de foretrukne bønner, når jeg besøger min altid smilende kaffedame hos CaViThé på Skibhusvej.\nNår jeg køber kaffe hos kaffedamen, så køber jeg hele bønner, som jeg selv maler til min Bodum Chambord, men det sker til aftenkaffen – aldrig om morgenen. Derfor har jeg også almindelig filterkaffe på lager.\nFor snart længe siden fik jeg tilsendt en smagsprøve fra Moccamaster, der havde lavet en række film om kaffens vej fra bønne til kop. Kaffen fra Rwanda var blød i smagen med mange fine nuancer. Heldigvis har jeg en Moccamaster at brygge min filterkaffe på, og hvad den maskine ikke kan hente i smukt design, kan den i stedet vinde på at være meget stabil til at brygge kaffen ved høj temperatur.\nDesværre havde Moccamasters filmteam – formentligt planlagt – startet med at glemme deres kaffekværn inden deres kaffeodyssé, og derfor begyndte første film med en langtrukken forestilling om at fremskaffe en alternativ kværn på et marked. Jeg blev simpelthen så irriteret – hvis man tager på jagt efter kaffe, så har man vel forberedt sig lidt hjemmefra? Ellers behøver man vel ikke nødvendigvis at underholde med det? Heldigvis er Moccamaster væsentligt bedre til at bygge kaffemaskiner end til at lave film. Kaffen var forøvrigt rigtigt god, men det forlyder ikke, at Moccamaster vil ind på markedet som kaffeleverandør. Hvis du vil se filmen og vejen fra plantage til kop, så kan du se filmen her.\nTil madbloggertræffet for et par uger siden rummede vores goodiebag et par spændende kaffer.\nGrower’s Cup er gourmetkaffe på pose. Og det ser næsten lige så Spejdersport-agtigt ud, som det lyder, men friluftsmennesker holder også af god kaffe. Kaffeposerne åbnes og tilsættes vand, hvorefter de lukkes, og man kan hælde af dem efter næsten samme princip som mælkeposer. Der findes også en plasticholder til kaffeposerne, men den er dels ikke så praktisk at tage med ud i naturen, og dels ser den ikke køn ud på bordet, hvis man vil servere den gode kaffe for gæster.\nJeg fik chancen for at teste posen til bloggertræffet, og det virker. Velsmagende og overbevisende, for det smager som friskmalet kaffe. Jens Gundtoft serverede forskellige typer, og den fløjlsbløde Guatemala er og bliver min favorit, mens en mere eksklusiv bønne Kenya AA PLus havde for meget kant til at falde i min smag. Posen indeholder kaffe til to personer og koster knap 20 kr.\nGrower’s Cup fås også som bønner i pose, og de fleste vil nok foretrække at sætte en lidt kønnere kande på bordet. Til gengæld glæder jeg mig til at få en god kop kaffe på hotelværelset, når turen om nogle uger går til London. Jeg mener, at Superbrugsen har haft Grower’s Cup som tilbudsvare, men du kan altid finde en forhandler her.\nZoégas var den anden kaffe i goodiebagen. Zoégas er en mørkristet kaffe, og smagsprøven bestod af en pakke filterkaffe. Det er Nestlé, der har lanceret kaffen på det danske marked, og den ligger prismæssigt mellem tilbudskaffer som Karat, Gevalia og Merrild og supermarkedernes gourmetkaffer fra fx Grower’s Cup og Kent Kaffe.\nZoégas har flere smagsnuancer end de billigere varianter, men den rummer ikke så mange smagsnoter, at den mætter. Faktisk er der tale om en hverdagskaffe i en luksuriøs indpakning – den rektangulære pakke skiller sig ud fra andre kaffer. Jeg har endnu ikke set et “hverdagstilbud” på kaffen, som jeg forleden så i Superbrugsen til 54,95 kr. for 500 gram.


Hotel Golden Way Giyimkent er et 4- stjernet sted placeret omkring 7 km fra Eyup . Hotel Golden Way Giyimkent byder gæsterne velkommen til dets røgfrie værelser siden 2013.\nHotel Golden Way Giyimkent ligger 9 km væk fra Fatih-moskéen. Hotel Golden Way Giyimkent er placeret i Esenler distrikt ved siden af kirker, museer og en moské.\nDette komfortable hotel byder på nem adgang til et stadion og underholdningssteder.\nPå Hotel Golden Way Giyimkent tilbydes gæsterne værelser med centralvarme, en værdiboks til bærbar pc, et opholdsområde, et spisekammer og panorama vinduer. Nogle værelser på Hotel Golden Way Giyimkent har udsigt over haven. De tilbyder private badeværelser med en bruser, gratis toiletartikler og morgenkåber.\nBeboere kan spise morgenmad i på restauranten. Billiard og en terrasse tilbydes i baren på stedet. Ziya Sark SofrasI Florya tilbyder et udvalg af retter inden for 550 meter fra ejendommen.\nHotel Golden Way Giyimkent er cirka 20 minutters kørsel væk fra Ataturk lufthavn.\nHotel Golden Way Giyimkent, Tyrkiet\nBentley 3*, Moskva\nNyilas Misi Bella, Budapest\nYotaka Pai 3*, Pai\nStanton 3*, Melbourne\nBendesa Mas, Munduk


H.K.H. Kronprinsessen indvier komplet akutsygehus i Slagelse - Region Sjælland\nH.K.H. Kronprinsessen indvier komplet akutsygehus i Slagelse\nDu er her: Region Sjælland Nyheder Pressemeddelelser H.K.H. Kronprinsessen indvier komplet akutsygehus i Slagelse\nPressemeddelelse: Tirsdag d. 17. april 2018\nI dag klokken 10 indvies det færdig akutsygehus i Slagelse af H.K.H. Kronprinsessen. Næsten 20.000 nye kvadratmeter med medicinske enestuer, børneafdeling og ny fødegang står klar til at fuldende det store byggeri.\nDen store blå-grønne bygning, der indenfor byder på smukke blå nuancer og ren retro-orange, er nu færdig og snart klar til indflytning og patienter. Det komplette akutsygehus i Slagelse vil betyde helt nye omgivelser og muligheder for de kommende patienter:\n- Vi er stolte af det nye komplette akutsygehus. Det færdige byggeri gør det muligt at tilbyde enestuer til væsentligt flere patienter, og der bliver helt nye rammer for at inddrage far og mor, når et barn bliver sygt, siger sygehusdirektør Vagn Bach.\nDer er tale om et af Danmarks største offentlige-private partnerskaber, som i dag indvies af H.K.H. Kronprinsessen.\nBag OPP-projektet står et konsortium, der består af entreprenørkoncernen MT Højgaard, ejendomsforvaltningsselskabet DEAS samt investorerne Industriens Pension, PensionDanmark, PKA og Sampension. Samarbejdet har været afgørende for projektet, forklarer Vagn Bach:\n- Samarbejdet har givet os mange flere muligheder for at tilpasse udformningen og hele tiden vælge de rette løsninger. Det er sågar lykkedes at få en ekstra etage på byggeriet inden for samme budget. Alt dette har kun været muligt grundet vores tætte samarbejde med hele OPP-teamet.\nDet er de samme fordele, som OPP-teamet peger på ved det store projekt i Slagelse. Alle gør det de er allerbedst til:\n- Projektet er et godt eksempel på OPP-modellens fordele. Der skabes innovative løsninger og effektive resultater, når offentlige og private slår kræfterne sammen og byder ind med hver deres kompetencer. Resultatet er et fremtidssikret projekt, hvor alle planer og rammer er overholdt og med en totaløkonomisk løsning for drift og vedligehold. Samtidig sikrer projektet stabile, langsigtede afkast til pensionsselskabernes medlemmer, siger afdelingsdirektør Lars Olaf Larsen fra DEAS på vegne af OPP-konsortiets parter.\nPatienterne er på vej\nUdbygningen af Slagelse Sygehus til akutsygehus startede med indvielse af akutmodtagelsen i 2013. Det forventes at sygehuset tager imod de første patienter allerede i slutningen af april. Først skal den røde snor dog klippes over:\n- Vi er rigtig glade for at H.K.H. Kronprinsesse Mary vil gøre os den ære at indvie det nye komplette akutsygehus i Slagelse. Det bliver starten på en helt nye æra for alle vores patienter, siger sygehusdirektør Vagn Bach.\nPressevagten i Region Sjælland – 57 87 50 52\nMT Højgaard: Projektdirektør Joan Clausen, telefon 51 56 37 60\nIndustriens Pension: Pressechef Laurits Harmer Lassen, telefon 29 39 66 76\nPensionDanmark: Kommunikationskonsulent Tage Otkjær, telefon 30 67 28 15


gør - det- selv træ -projekter for begyndere\nHvis du har ønsket at gøre din egen træbearbejdning projekter , men blev usikker på, hvor du skal begynde, så du brug for en liste over gør-det- selv træ -projekter for begyndere . Nøglen til at få god til træbearbejdning er at finde enkle projekter du kan gøre på egen hånd , og derefter begynde at filial ud til mere komplicerede projekter over tid . Sørg altid for at have de rigtige værktøjer til at gøre arbejdet , og slid beskyttelsesbriller for at beskytte mod flyvende træstykker .\nEt godt sted at starte med træ -projekter er at lave din egen plakat frames . Du kan bruge træ formning til at gøre dine frames , og du kan starte simpelt og bevæge sig op til mere komplicerede projekter . Et af de praktiske aspekter af at gøre frames er, at du kan oprette komplicerede udseende rammer ved hjælp af dekorative støbning . Det arbejde er allerede gjort for dig . At starte ud tage en plakat og måle siderne . Du kan bruge en magt geringssav til at skære vinkler i din støbning stykker , og derefter samle dem med lim og en vinkel hæftemaskine . Processen er enkel , og resultaterne kan være tilfredsstillende .\nEn enkel, men glædeligt hjem remodeling træ projektet er at sætte støbning omkring dit loft , døråbninger og vinduer . Praksis skære med en effekt på geringssav stykker af støbning , før du begynder at skære til dit projekt . Du kan bruge fint-sandpapir for at fjerne de skarpe kanter efter cut , og du kan bruge træ fyldstof i neglen hullerne på naturfarvet træ trim .\nBirdhouses kan være godt at starte projekter på grund af den vifte af birdhouse planer til rådighed . Du kan købe en bog med Birdhouse planer på et lokalt hjem forbedring eller boghandel . Når du har mestret kunsten at bygge birdhouses , kan du udvide til at bygge dukkehuse som gaver til familiemedlemmer .\nDu kan lave dit eget brev indehaveren , der ikke kun rum for dine regninger og mail, men det også kroge til dine nøgler . Du kan gøre det med så mange rum , som du vil, og du kan designe det at være vandret eller lodret i orientering. Du kan også plet eller male det til at matche indretningen af rummet , du lægger det i.\ntips til maling paneler\nretninger til maling af metal køkkenskabe


Tilsyn og UMV - Eckersberg Børneunivers\nOffentligt tilsyn er en fordel for skolen\nEllen Kathrine Fangel (kaldet Trine) er valgt af generalforsamlingen til at udføre det offentlige tilsyn med Eckersberg Friskole og afleverer hvert år en tilsynsrapport. I lige så høj grad, som at være en sikkerhed for myndighederne, er den input til os, der fortæller, hvordan vores skole ser ud til at fungere, set udefra – og dermed en hjælp til at holde skolen i topform.\nSe iøvrigt tilsynsrapporter nedenfor på denne side.\nPå en friskole er vi også forpligtet til at have forældretilsyn. Du er derfor som forældre, forpligtet til at tage del i tilsynet! Du skal have adgang til skolen og skal reagere, hvis du observerer noget, der ikke er i overensstemmelse med lovgivningen. Det skal ikke forstås sådan, at du skal kende lovgivningen ud og ind, men hvis du med din sunde fornuft, mener at se noget, der ikke er i orden, har du pligt til at informere relevante myndigheder. Det er en god måde at sige, at vi er en åben skole og vi hjælper alle med til, at tingene går ordentligt til!\nDet er formuleret i vores vedtægter og forretningsorden:\nJfr. vedtægternes § 4 stk. 2, § 6 og § 14 stk.2. samt nedenstående.\nForældrekredsens overordnede tilsynsforpligtelse skal opfyldes på følgende måde:\nDer er i løbet af skoleåret flere arrangementer (generalforsamling, første skoledag, åbent hus), hvor forældrene forventes at deltage. Afholdelse af 2 årlige forældre/elev samtaler med gruppelæreren. Afholdelse af lag-forældremøde i begyndelsen af skoleåret Der er adgang for forældrene til at deltage i undervisningen.\n§ 4 stk. 2. Det påhviler forældrekredsen at føre tilsyn med skolens almindelige virksomhed, herunder med\nundervisningen i henhold til Lov om friskoler og private grundskoler m.v.\n§ 6. I henhold til § 4 stk. 3 påhviler det forældrekredsen at føre tilsyn med skolens almindelige virksomhed,\nherunder med, at skolen giver undervisning og sprogstimulering, som står mål med, hvad der almindeligvis\nkræves i folkeskolen. Jf. i øvrigt tilsynsreglerne i Lov om friskoler og private grundskoler m.v.\nDu kan se den fulde forretningsorden og vedtægterne under “Skolens værdigrundlag”.\nDen sidste UMV vi har gennemført, kan du finde her.\nTilsynserklæring for skoleåret 2019/2020 for Eckersberg Børneunivers:\nEllen Kathrine Fangel\n11-09-2019 0.-1.-2. klasse Dansk Humanistiske fag Ellen Kathrine Fangel\n11-09-2019 0. klasse Dansk Humanistiske fag Ellen Kathrine Fangel\n11-09-2019 0.-1.-2. klasse Matematik Naturfag Ellen Kathrine Fangel\n26-11-2019 5. Klasse Engelsk Humanistiske fag Ellen Kathrine Fangel\n26-11-2019 5. Klasse Matematik Naturfag Ellen Kathrine Fangel\n26-11-2019 5.klasse Matematik Naturfag Ellen Kathrine Fangel\n14-01-2020 7. Klasse Historie Humanistiske fag Ellen Kathrine Fangel\n14-01-2020 8.klasse Dansk Humanistiske fag Ellen Kathrine Fangel\n14-01-2020 9.Klasse Engelsk Humanistiske fag Ellen Kathrine Fangel\nJeg har i det forløbne skoleår aflagt tre besøg på skolen. ( Et fjerde var planlagt men blev aflyst pga. Corona)\nJeg har i år haft mulighed for at starte alle mine besøg fra skoledagens start, så jeg har deltaget i skolens morgensamling og er dermed ” vågnet” til skoledagen sammen med elever og personale!\nJeg har i år prioriteret at aflægge mine første besøg hos de yngste klasser og slutte af således, at jeg besøger de ældste elever sidst på skoleåret.\nDa dette er mit andet år som tilsynsførende på Eckersberg Friskole, er jeg ved at være et kendt ansigt og opfattes nærmest som en del af flokken!\nJeg har også i det forløbne skoleår oplevet meget god og varieret undervisning. Der anvendes mange og differentierede undervisningsmaterialer. Bogsystemer, digitale undervisningsmaterialer og hjemmelavede opgaver går på flot, fantasifuld og pædagogisk vis hånd i hånd.\nUndervisningen foregår på dansk i alle fag bortset fra sprogfagene.\nDet er min klare overbevisning, at undervisningen i de humanistiske fagområder lever op til, hvad der almindeligvis kræves i folkeskolen.\nDer udvises stor kreativitet i produktion af materialer tilpasset diverse emner og discipliner og med stor differntiering, så der tages udgangspunkt i den enkelte elev! F.eks. overværede jeg et “Børnemøde” hvor indskolingen har en debat vedr. Youtube og hvordan det påvirker børn at se klip her… der snakkes censur og medier på god, pædagogisk vis i “børnehøjde”!\nOgså hos de store elever udviser underviserne stor kreativitet for at motivere og engagere eleverne.\nEt eksempel kunne her være et undervisningsforløb i engelsk i 9. klasse, hvor eleverne arbejder med miljø, klima og genbrug. Eleverne udfordres på at genskabe brugt tøj til “nye” brugbare beklædningsgenstande, som skal indgå i et modeshow på engelsk( selvfølgelig).\nOgså undervisningen i de naturfaglige fag oplever jeg helt klart lever op til, hvad, der kræves i folkeskolen.\nUndervisningen er varieret og afpasset efter elevernes niveau.\nDer tages mange forskellige pædagogiske værktøjer i brug.\nEt spændende eksempel er to lektioner i en 5. klasse. Klassen er lidt ukoncentreret denne dag, hvor der er to matamatiktimer på skemaet, så læreren vælger, at der startes med en lille øvelse i mindfulness inden den egentlige undervisning i Geogebra startes.\nDette viser sig at være en god beslutning. Der er lavet et godt forarbejde til mindfulness, og eleverne går engagerede og roligt til denne opgave, og derefter går Geogebraen som en “leg”!\nDer er en bred vifte af valgmuligheder for valgfag i løbet af skoleåret.\nBevægelsesbåndet skal også nævnes, hvor alle elever på tværs af årgange hver dag deltager i forskellige aktiviter af fysisk karakter det være sig dans, boldspil, gamle lege i skolegården etc. Dette fungerer meget fint og falder jo godt i tråd med ” mere bevægelse i skoledagen”!\nElevernes standpunkt i dansk er meget fint.\nDer arbejdes grundigt fra de yngste klassetrin til de ældste med alle fagets discipliner, udtryksformer og større opgaver ex obligatorisk projektopgave for de store elever.\nOgså i matematik ligger elevernes standpunkt pænt.\nDer tages udgangspunkt i den enkelte elevs standpunktog alle fagets discipliner vægtes højt med stor selvfølgelighed.\nOgså i dette vigtige sprogfag ligger elevernes niveau fint.\nDer arbejdes fra skolestart med mange forskellige materialer og undervisningsformer og undervisningssprogete er her naturligvis ..engelsk!\nEckersberg Friskole fører til prøve i alle de obligatoriske prøvefag i lighed med det prøvearbejde, der foregår i folkeskolen.\nSkolens samlede undervisningstilbud står udfra en helhedsvurdering flot mål med , hvad der almindeligvis kræves i folkeskolen.\nEleverne undervises på små hold, så der er tid til den enkelte.\nEleverne har samlæst undervisning, så den enkelte har mulighed for både at udfordres på et niveau over og under det niveau, hans/ hendes alder tilskriver.\nDesuden har skolen prioriteret timer til et dansk/ matematikværksted, hvor der gives mulighed for ekstra fordybelse i disse to basisfag!\nAlle elever er inddraget i skolens “Ti gyldne regler” , der rummer ret, pligt og muligheder for den enkelte på skolen.\nEks. “Jeg har ret til at være sammen med piger og drenge, mange og få, store og små, hvide- gule -sorte og blå”\n“Jeg lærer at få og tage ansvar”\nDe ugentlige fortælletimer og den daglige morgensamling der ledes af storegruppen har også fokus på disse grundværdier.\nDe ugentlige samtaler i klasserne styrker elevernes fornemmelse for demokrati og for den enkeltes betydning for klassen og fællesskabet.\nJeg oplever også, at eleverne inddrages i undervisningen , der ofte tager udgangspunkt i deres nære hverdag.\n14. Udvikler og styrker skolen elevernes kendskab til og respekt for grundlæggende frihedsog menneskerettigheder?\nSkolens gyldne regler, som efterleves tager udgangspunkt i friheds -og menneskerettigheder.\nEleverne opdrages også i skolens hverdag til at tage hensyn, vise respekt og drage omsorg for store og små og den omverden, de er en del af!\nJeg oplever bestemt, at der er lige muligheder for begge køn på Eckersberg Friskole.\nJeg ser drenge og piger arbejde sammen uden skelen til køn ,og jeg ser hyggeligt pausesamvær, hvor alle er “med” uden skelen til køn!\nEleverne har ikke dannet elevråd, men inddrages som tidligere nævnt i mange beslutninger i forbindelse med undervisningen og deres skolegang.\nDe største elever står for afviklingen af morgensamlingerne og tilrettelæggelse af fællesaktiviteter.\n17. Er skolens elever blevet opfordret af skolens leder til at danne elevråd eller på anden demokratisk måde varetage deres fælles interesser vedrørende skolen? (jf. friskoleloven § 1, stk. 4)?\nHer hvor mit andet år som tilsynsførende på Eckersberg Friskole er ved at rinde ud, kan jeg i lighed med sidste år fortælle, at jeg oplever skolen som et dejligt være -og lærested. Jeg modtages meget imødekommende og oplever at være en del af et dejligt skolemiljø her i Blans. Jeg har ved mine besøg udover at følge undervisningen og deltage i morgensamlinger også mødt engagerede og diskussionslystne lærere på lærerværelset!\nI år var et af emnerne bla skolens mangeårige tradition med at rejse med de ældste elever til Kina oppe til debat.\nOg dette emne blev jo pludselig meget mere aktuelt, end nogen kunne ane pga. Corona.\nVi har også snakket om værdien af bevægelsesbånd og morgensamlingernes struktur.\nJeg oplever skolens hjemmeside som brugbar og overskuelig og føler mig godt informeret også via skolebladet “Eckeskallen”\nJeg oplever dygtige engagerede undervisere her på skolen, der er gode til at forny deres fag, samtidig med at der er respekt for fagenes discipliner.\nJeg oplever trivsel, masser af liv og glæde og stor hjælpsomhed hos eleverne.\nJeg tilkendegiver hermed, at hvad jeg som tilsynsførende oplever her på skolen til fulde kan leve op til, hvad der almindeligvis kræves i folkeskolen.\nTilsynsrapport for skoleåret 2018 – 2019\nMit første år her på Eckersberg Friskole som tilsynsførende har bla. medført, at jeg blev så nysgerrig på, hvem Eckersberg egentlig var, at jeg måtte en tur til Brundlund Slot i Åbenrå for at se den flotte maleriudstilling med værker af Christoffer Wilhelm Eckersberg.\nDet at være tilsynsførende indebærer, som I ved, at jeg skal aflægge nogle besøg i løbet af året, sikre mig at sproget, der undervises på er dansk, lægge særlig vægt på fagene dansk, matematik og historie, sikre mig at eleverne bliver oplært i folkestyre og demokrati, og at der er lige muligheder for begge køn.\nJeg skal udfylde et digert skema til ministeriet, som bliver sendt til skolen og lagt på hjemmesiden, men jeg har valgt her i aften at give jer en lidt mere personlig beretning.\nJeg har i dette skoleår aflagt tre besøg her på friskolen.\nMit første besøg var d.13.9.18\nJeg startede i Ældstegruppen, hvor 8.-9. klasses eleverne havde arbejdet med reklamer over en 4 ugers periode.\nEleverne har i grupper udfærdiget deres egne reklamer som afslutning på projektet, og disse er nu hængt op i Forhallen.\nEleverne står nu først ved deres egen reklame, indtil alle er klar til timens opgave.\nNu går man i grupper rundt til de andres reklamer og giver nogle vurderende ord med på vejen vedr. budskab, afsender/ modtager forhold.\nDisse skrives på en POST IT og sættes op ved siden af reklamen. Reklamen vurderes og der gives stjerner .\nEleverne går målrettede til opgaven og bruger al den viden/ teori de har fået gennem de sidste ugers undervisning- meget interessant at lytte til.\nEleverne er meget opmærksomme på, at alle gruppemedlemmer tager stilling til den stillede opgave.\nTil sidst tager grupperne deres egen reklame samt POST ITs med op i klassen, og der samles op på den respons kammeraterne har givet.\nI plenum fortæller grupperne om deres budskab er blevet forstået.\n2: Lektion: Samme klasse\nEn konditest er blevet taget dagen før på skolens grund og der tales om begrebet- kondital-\nLærerne-2- taler med eleverne om oplevelsen, hvornår blev det hårdt, kunne jeg have presset mig selv lidt mere…\nLæreren sætter en formel op for udregning af kondital og denne gennemgås med et eksempel fra klassen.\nAlle eleverne får nu deres eget løbeskema fra dagen før og skal ved hjælp af formlen udregne deres eget kondital.\nDer udvises hos eleverne god interesse for disse kondital og der opstår lidt godmodigt teen age-drilleri mht højt eller lavt kondital.\nJeg iagttager, at der er stor hjælpsomhed fra kammerater, der er meget trænede i at bruge regneark i forhold til de lidt mere utrænede—men så har de sidste sikkert et rigtig godt kondital.\nResten af timen er der grundfag, og eleverne vælger helt naturligt og selvstændigt, om det er læsning eller matematik, der trænger til at blive arbejdet med!\nI spisefrikvarteret efter madpakkespisning spilles der her blandt de ældste whist.\nDer etableres nye kortgrupper hver mandag.\n”Alle store elever, der forlader Eckersberg Friskole kan gå ud i verden med denne gode kompetence” fortæller klassens lærer, som selv kaster sig energisk ind i kortspillet- han kalder sig selv GAMEMASTER.\nDenne ordning er en del af skolens historie ( det har været sådan i 25 år)\nJeg synes, det er fantastisk- det at kunne spille med andre mennesker, det åbner døre sener i livet!!!\nJeg lægger mærke til at dette klasselokale i sin indretning bærer præg af den foregående klasses Kina-tur, så kan man gå at glæde sig til det der kommer…\nNæste lektion er engelsk i 9. klasse\nWe start in English- How many steps have you walked…….?\nEmnet nu fortæller jeg på dansk……er mad, Jamie Oliver, overspisning.\nDette falder vist meget godt i tråd med konditesten…\nKlassen har endvidere set filmen ”Supersize me”\nVi ser et program med Jamie Oliver der har fokus på skolebespisning i England og hvilken lødighed, der er i disse skolemåltider.\nDer bliver lagt meget vægt på, at de store elever forholder sig personligt til disse problematikker!\nLæreren fortæller eleverne, hvor de kan se flere programmer om emnet derhjemme og mange af eleverne viser interesse for at dykke yderligere ned i disse spiseproblemer!\nAl engelskundervisning foregår på det britiske sprog også når eleverne arbejder i par eller mindre grupper- FLOT\nDa jeg forlader klassen efter disse timer, siger de søde unge mennesker sørme: ”Tak for i dag”-\nSidste lektion denne dag er valgfag for hele skolen.\nDer er en dejlig livlig og summende aktivitet rundt på skolen i de meget forskellige fag, der udbydes.\nJeg følger 5.-9. klasse der arbejder med Drama.\nDe har i de forrige timer valgt forskellige kendte eventyr og skal i dag spille dem i deres egen version- glad eller trist.\nDe andre elever er et godt publikum\nDer fokuseres på stemninger og mand/ kvinderoller i stykkerne.\nJeg går fra skolen denne eftermiddag med følelsen af at have tilbragt en skoledag i et godt fagligt og pædagogisk fællesskab!\nJeg starter mit næste besøg i Storegruppen. Her er 15 elever og der arbejdes med gyserhistorier.\nKlassen arbejder med en samling af gyserhistorier ”Velkommen til dybet”\nAlle læser højt på klassen og svære ord forklares undervejs.\nDer er god koncentration og selv om det er en svær og udfordrende tekst arbejder alle ihærdigt.\nPå tavlen i plenum laves en brainstorm over ”Hvad er en gyser?”\nHvordan bygges en gyser op?\nDerefter gives eleverne en instruks: ”Nu har I grundfag og kan vælge mellem at læse eller lave matematik”\nEleverne placerer sig, hvor de arbejder bedst.\nNogle kan ikke få gys nok og MÅ læse videre, andre laver matematik i systemet Matematiktak eller Sigma.\nNæste lektion er jeg i 7. klasse. De er i et tre-ugers forløb omkring Fantasy-”Lampens børn”\nJeg er kommet ind i læseugen.\nEleverne skal lære at lave en personkarakteristik.\nPC er arbejdsredskab.\nJeg lægger mærke til, at de samværsregler eleverne har været med til at udforme hænger synligt i klassen!\nFrokost nærmer sig og koncentrationen samler sig om madpakker og…..PAKKELEG, vi er jo i julemåneden.\nNæste lektion er engelsk i 4. klasse.\nKlassen har set Harry Potter film og nu skal der arbejdes med opgaver.\nDer uddeles opgaver såsom ordøvelser og oversættelsessætninger.\nJeg lægger mærke til at der er differentierede opgaver så alle elever bliver udfordret på deres niveau.\nDet er tydeligt at eleverne er grebet af emnet om Harry Potter.\nMange har brug for hjælp og det er fint at opleve at de naturligt søger hjælp hos de kammerater, de ved kan hjælpe dem videre og enkelte drister sig også til at spørge hende den fremmede foruden lærerne selvfølgelig!\nI frikvarteret falder jeg i en spændende snak med lærerne om test og afgangsprøvernes berettigelse og især hvor meget det efterhånden fylder, hvis eleverne skal op i ”fuld pakke”, der er kommet flere fag til i de sidste år.\nBeriget af elever der er ivrige efter at lære, og lærere der er ivrige efter at lære fra sig og tage en god debat om skolelivets glæder og udfordringer, drager jeg mod Sønderborg igen.\nMit tredje og sidste besøg i dette skoleår valgte jeg at lægge d. 7.2. 19\nJeg havde planlagt, så jeg kunne starte sammen med hele skolen til morgensamling.\nAlle elever og lærere samles i salen, hvor vi sidder på gulvet.\nMorgensamlingen er styret af de største elever, der har forberedt, at vi skal synge den gode sang” Joanna”. De store elever spiller instrumenter til vores skønsang.\nDerefter endnu en kending ”Hvalen Valborg”\nSå er der beskeder vedr sygdom og en lærers fødselsdag- Flot og roligt styret af de STORE.\n1: Lektion er jeg med i 0.-1.-2. klasse\nLæreren skaber ro ved at sige: Alle skal kunne se mig nu”:\n”I må arbejde i grundbøger og skrive historier, når I er færdige.\nEleverne placerer sig forskellige steder i klassen, nogle finder ro ved lidt afskærmning.\nNår der opstår lidt uro ind imellem hjælpes de tilbage til ro.\nLidt senere er der lagt 25 minutters bevægelse ind for hele skolen.\nEleverne har valgt en aktivitet ude eller inde ex. Dans, boldspil, skolegårdslege el.lign- stor kreativitet og aktivitet.\n2: lektion- 14 elever i klassen- 2. klasse har diktat- hele tiden holder læreren fokus på at forklare opgaven og skabe ro- diktaten er differentieret.\nEleverne sidder i små grupper.\nEfter diktat arbejdes der med skriftlige opgaver bla et resume af en film man har set i klassen tidligere.\nLæreren når også at læse med alle elever.\nPC inddrages på en god, relevant og naturlig måde, når der skal skrives længere tekster.\nFlere elever spørger: ”Hvem er du egentlig….”\nMen fint at de godt tør tage imod min hjælp.\nJeg får lov til at læse flere af elevernes historier, nogle er meget produktive.\nHerefter er der gruppeskift og eleverne vælger frit mellem dansk og matematik- GRNDFAGENE.\nJeg oplever, at de gerne vil fortælle om hvad de er i gang med, hvorfor de skal lære lige dette og hvad målene er.\nMålene sættes individuelt om mandagen og når disse mål er nået må der arbejdes lidt mere frit på PC om film, egne historier eller brev til en kammerat.\nInden frikvarter laves ”legeaftaler”.\nEn lille dreng fra 0. klasse, som jeg har arbejdet sammen med i løbet af formiddagen spørger mig :”Skal vi to have en legeaftale, du kender nok ikke så mange?”\nNæste lektion er engelsk i 5. klasse.\nDer er blevet arbejdet med de tre ordgrupper- navneord, udsagnsord og tillægsord.\nLæreren deler eleverne op i grupper og de skal nu slå med en terning-\nSlår man 1 eller 3 skal man løbe op og skrive et navneord på tavlen, slår man 2 eller 4 gælder det et udsagnsord og 5-6 skal der skrives et tillægsord.\nDer er regler- ordet skal staves korrekt og det må ikke allerede stå på tavlen-\nDer er stor ivrighed og hjælpsomhed i gruppen både med ideer til ord og korrekt stavning- flere elever løber med til tavlen som supportgruppe.\nTil sidste gennemgår læreren med klassen om alle ord er korrekte.\nEndnu en leg sættes i gang-denne gang om dyr på engelsk.\nEleverne er stadig helt med på den- leg er godt for indlæring.\nDer er lidt tid til overs og eleverne forslår endnu en leg- på engelsk forstås.\nJeg har ved alle mine besøg ud over at følge undervisningen hos både store og små elever haft gode snakke på lærerværelset med venlige, hyggelige og imødekommende lærere.\nJeg har selvfølgelig også talt med skolens leder, Anja, om hvad der rører sig på sådan en god gammel skole.\nOm Kinaturen for de store, om prøvefag, om gårdvagter eller ej, om morgensamlinger og meget andet vigtigt.\nJeg har overværet meget god, engageret og velforberedt undervisning her på Eckersberg Friskole.\nJeg mener bestemt, at I kan stå mål med, hvad der kræves i Folkeskolen.\nJeg oplever trivsel, motivation og omsorg for store som små.\nJeg vil glæde mig til at være tilsynsførende herude endnu et år og får MEGET tid næste år, da jeg har valgt at gå på pension til sommer fra mit eget lærerjob.\nEckersberg Børneunivers, Skolekode: 533005\nTilsynsrapport for skoleåret 2016 – 2017\nJeg har i dette skoleår besøgt skolen 6 gange.\nOverordnet er det min overbevisning at der bliver leveret god undervisning på skolen og at niveauet klart tåler sammenligning med niveauet i Folkeskolen.\nEleverne inddrages både fagligt og socialt og har ansvar for de målsætninger, de selv er med til at sætte. Jeg oplever, at eleverne har frihed under ansvar og at ansvaret ikke mindst gælder forholdet til skolekammeraterne og de voksne på skolen. Omgangstonen blandt lærere og elever er præget af god stemning og tillid til hinanden.\nEleverne oplever gennem samværet i hverdagen det værdifulde i at være børn i et demokratisk samfund. I Ældstegruppen er et af temaerne i dette skoleår netop også: Det danske demokrati.\nDer tales, berettiget eller ej, om at friskolerne fravælger børn med særlige behov. Hvad Eckersberg Børneunivers angår er dette ikke tilfældet. Børn fra det gamle skoledistrikt omkring Eckersbergskolen er sikret optagelse på Børneuniverset. Det giver også en sikkerhed for at bredden og spændvidden i børneflokken er til stede. Moderne hjælpemidler til ordblinde elever, så de kan få læst tekster op og få hjælp til stavning bruges efter behov blandt andet ved hjælp af programmet Into Words. Elever med dette behov arbejder også rutinemæssigt med programmet CD-ord. Her kan de hente de undervisningsmaterialer, der er behov for og i fornødent omfang få dem læst op, så de kan arbejde med de samme opgaver, som de øvrige elever på holdet.\nI det hele taget laves der efter vurderet behov forskellige hensyntagende aktiviteter, der har til formål at bringe elever gennem grundskolen og ind i et videre uddannelsesforløb.\nSkolen er jo struktureret på en måde, så eleverne undervises på forskellige niveauer i det samme lag. Det giver også en fleksibilitet, der gavner den enkelte elev.\nKl. 8:15. – 9:00, Engelsk i 4.-5. klasse\nMange forskellige små tekster om jul. Rebus, sange, video.\nElever samtaler, formulerer sig både mundtligt og skriftligt. Der lægges vægt på fri tale og kun enkelte nødvendige rettelser af den enkelte elev.\nMeget varieret undervisning og stor elevaktivitet fra engagerede og dygtige børn.\nUndervisningen minutiøst tilrettelagt – ingen spildtid.\nKl. 12:55 – 14:10. Værkstedsundervisning – knivskæftning m.m.\nEleverne har valgt vidt forskellige knive og arbejdede med at passe dem til i skæfter.\nDer var god aktivitet. Læreren gik rundt som vejleder af den enkelte, foretog skæringer og andet maskinarbejde.\nDer blev lagt vægt på præcision, æstetik.\nDer var en god stemning.\nDeltog på skolen i en ”Lagdag”, hvor temaet var Konfliktmægling.\nDe forskellige lag, grupper, beskæftigede sig med konflikter, mobning og hvad man kan gøre for at hindre den.\nI den forbindelse blev eleverne udrustet med nogle værktøjer, færdigheder, der gjorde det muligt at gribe ind i disse situationer.\nEleverne fik øvelser i konfliktmægling, der mundede ud i at blotlægge og synliggøre en given konflikt – enkeltpersoner eller grupper af elever imellem. Afhængig af, hvilke alderstrin eleverne befandt sig på, blev der stillet forskellige opgaver og gennemført forskellige øvelser, der ud fra nogle enkle regler gjorde eleverne i stand til at tackle problemerne og finde en vej ud af de forskellige dilemmaer.\nDet var meget spændende at følge denne dag.\nBørnene er trænende i at løse enkle konflikter og har en klar vilje til at gøre det.\nI ”ældstegruppen” var der gode holdningsmæssige diskussioner og gode færdigheder i at løse opgaverne.\nLærerne udførte en case, med slagside i løsningsforslagene der, selv om det lød besnærende, ikke blev godtaget af eleverne.\nDet er mit indtryk, at eleverne tager en sådan ”Lagdag” meget alvorligt og har forståelse for, hvor ubehageligt det er at være offer for mobning. Et par af eleverne gav udtryk for, hvorledes de selv havde været ofre og hvordan deres problemer var blevet løst.\nEn meget givende og spændende dag.\nOverværede grundfag i en 0. klasse\nTræning af bogstaver, lyde, bevægelser og træning af læsning gennem småsætninger.\nBogstaverne, i dette tilfælde ”V”, blev trænet efter alle kunstens regler, der tilgodeså elevernes forskellige måder at lære på.\nDer blev arbejdet med lyde, som beskriver de enkelte bogstavers særlige karakter. Mange elever brugte dette redskab, når de skulle læse en lille sætning og de var meget dygtige til at bruge dette værktøj.\nDer blev arbejdet med bevægelse i forbindelse med at læse ord og ved at flytte rundt på ordene danne sætninger.\nSenere i lektionen blev der arbejdet med illustrative og lette grundbøger for at træne og fastholde det lærte.\nEn meget spændende og systematisk begynderundervisning i læsningens svære kunst.\nEleverne arbejdede med fri tale og var ikke bange for at sige noget, selv om det ikke var helt korrekt.\nKonkret blev der arbejdet ud fra en tegning, som eleverne havde farvelagt, så de forskellige farver symboliserede forskellige emner, hvorfra der blev dannet små udsagn og sætninger.\nEleverne var for de allerflestes vedkommende frie i deres omgang med engelsk og alle kom til orde.\nEn spændende time med gode og åbne elever.\nGrundfag i Mellemgruppen\nEleverne arbejder i 3 grupper med hver sin lærer.\nEleverne arbejdede ud fra egne mål i deres grundbøger. Der var nogenlunde ligelig fordeling mellem matematik og dansk.\nLærerne var sammen med enkeltelever hele tiden. Enten som konsulenter eller for at få sikkerhed for, at stoffet var på plads.\nDer var en god arbejdsmoral hos de allerfleste, men der var enkelte elever, der havde svært ved at koncentrere sig i længere tid.\nEleverne var vant til arbejdsformen og gik op til tavlen og skrev deres navn, hvis de ønskede lærerens hjælp.\nI slutningen af lektionen samledes de tre hold for at snakke om et fælles problem.\nÅrsagen var, at man i en periode havde arbejdet med at skabe en bedre arbejdsmoral. Der havde i en periode været nogle udad reagerende drenge, der forstyrrede undervisningen. Ved at indføre en arbejdsform, hvor der var et belønningssystem for hele gruppen, skete der en stor bevidsthedsændring til det bedre. Gruppen var samlet for at finde indholdet på en ”belønningsdag” hvor den almindelige undervisning ville blive suspenderet og en dag med et indhold, valgt af eleverne træde i stedet.\nUønsket – og uheldig adfærd behandles på en åben og naturlig måde.\nProblemstillingen blev belyst på en meget nænsom og empatisk måde, men løsningsmulighederne var klare.\nDet var helt tydeligt, at leverne var vant til at arbejde med konflikthåndtering og havde gode redskaber til at mildne eller eliminere problemerne.\nDeltog i grundfag i 6. og 7. klasse\nTemaet i 6. klasse var fokus på noveller. Herunder erhvervelse af værktøjer for at kunne indholdsbehandle forskellige genrer.\nDen aktuelle lektion var målrettet på gysernoveller, noveller med gys og gru.\nDer blev arbejdet ud fra en lille folder med typiske gyser virkemidler:\nEleverne og læreren talte om gyselige/uhyggelige steder, tidspunkter, personer og andre virkemidler i genren.\nDer blev fulgt op med forskellige skriveøvelser med bunden form, fx:\nSkriv en lille historie ud fra ordene: Det var en mørk og stormfuld aften ……. Som ”jeg fortæller” og datidsform.\nDer blev talt om forskellene som ”jeg fortæller” ”3. personfortæller” nutid, datid.\nDer var en flot arbejdsdisciplin og aktivitet i den mundtlige del af arbejdet.\n7. klasse arbejdede ligeledes med noveller.\nKlassen havde, inden jeg ankom, arbejdet med novelleanalyse og skriveskabeloner.\nDe var aktuelt i gang med at skrive en lille novelle med et frit emne ud fra de redskaber og skabeloner, de havde gennemarbejdet.\nDer var en god arbejdsmoral og aktivitet. Jeg overværede stort set kun den skriftlige del af undervisningen.\nI perioden op til min tilstedeværelse havde klassen arbejdet med essays.\nDer er i begge klasser elever, der er ordblinde. Disse børn hjælpes i forskellig grad blandt andet af forskelligt relevant materiale, som er beskrevet andet steds.\nSkolens hjemmeside er informativ, up to date og med gode links, så det er let at orientere sig. Der er et meget rigt og indbydende billedmateriale.\nFacebook er blevet et godt aktiv til de hurtige informationer og små stemningsbilleder. Den bruges flittigt, især af skole, børnehave – men også af forældre.\nMit overordnede indtryk er, at Eckersberg Børneunivers er en institution i god harmoni mellem elever, forældre og det omgivende samfund.\nBlans april 2017\nTilsynsrapport for skoleåret 2015 – 2016\nEckersberg Børneunivers. Skolekode: 533005.\nJeg har i dette skoleår besøgt skolen 5 gange.\nFørste gang til skolens årlige musical Mama Mia, d. 18. november.\nDe 4 næste gange har jeg overværet undervisningen både i grundfag og i de praktisk musiske fag.\nJeg har været rundt i næsten alle årgange i løbet af skoleåret.\nOverordnet er det min opfattelse at der bliver leveret god undervisning på skolen og at niveauet klart tåler sammenligning med niveauet i Folkeskolen.\nEleverne inddrages både fagligt og socialt og har ansvar for de målsætninger, de selv er med til at sætte.\nJeg oplever, at eleverne har frihed under ansvar og at ansvaret ikke mindst gælder forholdet til skolekammeraterne og de voksne på skolen.\nOmgangstonen er præget af god stemning og tillid til hinanden.\nEleverne trænes gennem samværet i hverdagen i at være borgere i et demokratisk samfund.\nI de ældste klasser besøger de blandt andet Folketing. På samme tur besøges flere væsentlige kulturinstitutioner.\nEfterfølgende vil jeg fortælle, hvad de enkelte dage har bidraget med til min erklæring.\n18. november 2015 – Musicalen Mama Mia\nRigtig gode skuespils præstationer og ditto sangstemmer.\nNy teknik med hovedmikrofoner gør en stor forskel for publikum.\nMeget stor musikalitet blandt de mange elevmusikere.\n10. og 11. december\nGennemgang af personlige pronominer (stedord): Ich bin, du bist osv.\nGruppearbejde 2 og 2 om temaet.\nHerefter eksempler i plenum.\nGod og grundig gennemgang god aktivitet.\nTimen lidt kort p.g.a. julemorgensamling sang af julesange.\nEngelsk i 6. klasse.\nKlasserne øvede Mary`s Boychild til den kommende julegudstjeneste.\nHymnen blev analyseret og fremmede ord og begreber blev forklaret.\nEleverne sang hymnen og hørte senere en prof. udførelse på U – tube. En spændende sprogtime.\nHistorietime i 8. klasse.\nOpfølgning på besøg i København (aktuelt De Hvide Busser).\nCheck på viden fra besøget, bl.a. en del spørgsmål – En såkaldt Kahoot test.\nTesten samlede op på faktuelle ting fra besøget.\nAktiviteten var meget populær.\nBilledgennemgang af et billede fra Kaunas i Litauen, hvor en milits, dens håndlangere og tilskuerne kunne ses i en massakre af jøder under 2. verdenskrig.\nEleverne var gode til at læse billedet. Hvad kunne de aflæse og hvad kunne de ikke slutte ud af billedet.\nHerefter blev de sat til at vurdere, hvordan de ville straffe de forskellige grupper, hvis handlinger kunne tolkes ud fra billedet.\nDet var interessant at høre elevernes vurdering. De spændte sig fra meget strenge straffe til mere humane initiativer.\nInteressant time med stor elevaktivitet.\nGode, kritiske, velillustrerede grund og – opgavebøger.\nEn bog med historiske kilder. En ressourcebog og en grundbog.\nHavde besluttet mig til at følge Mellemgruppen en hel dag.\nDeltog i morgensamlingen, hvor vi sang et par sange og efterfølgende var der praktiske informationer fra elever til lærer og omvendt.\nMødet foregik under ledelse af en elev.\nDeltog i en historietime, hvor hovedtemaet var kilder og kildekritik. Om hvorvidt man kan stole på tekst og billeder og hvad man bør være på vagt over for. Det blev fulgt op med en skriftlig øvelse.\nJeg overværede herefter disciplinen ”Bevægelse” som fylder 25 minutter hver dag, undtagen fredag.\nEleverne vælger sig ind på forskellige aktiviteter, der i optimal form giver en del motion i den givne tid.\nDer var et stort udvalg af muligheder, som dækker det fysiske område godt. Det var mit indtryk, at eleverne var glade for den fysiske aktivitet.\nVar derefter med i 1½ times grundfag, hvor der var megen selvaktivitet og lærer cirkulation. Læreren har travlt og er hele tiden i gang med den enkelte elev på sin vej rundt. Eleverne håndterer fint, at de arbejder individuelt med deres egne mål og at der derfor er forskelle på deres niveauer.\nDet var oplagt at overvære denne generalprøve med elever fra Lillegruppen, selv om det lå lidt uden for min plan. Som alt andet i skolen, kan det være lidt svært at programmere det hele hjemmefra. Der var musikledsagelse fra valgholdenes musikelever og det blev en festlig forestilling med en stemning, der ikke lod meget tilbage for rigtig cirkus. Festligt at se de små spille cirkus med deres egne og med lidt hjælp fra lærerne skrevne tekster.\nEn stor øvelse i at stå frem foran andre og turde spille en rolle.\nDer blev skæftet knive, der blev danset Street Dance, en gruppe var i gang med ”hybelmad” imens en anden gruppe havde lavet en film, som de var ved at redigere.\nPå opslagstavlen var tilbuddene om værkstederne i sommerperioden slået op. Der var mange spændende tilbud af kreativ og praktisk art, som kan udfordre og udvikle de enkelte elever.\nIngen tvivl om, at der i disse timer sker rigtig mange gode ting, som eleverne tager med sig.\nJeg overværede en musiktime for nogle mellemgruppeelever.\nEleverne havde gruppevis skrevet nogle rim, som de skulle fremføre i rytme og rappe teksten. Det kom der spændende ting ud af. Nogle med rigtig gode rim, andre med en fin fremførelse og nogle med sans for både rim, rap og fremførelse.\nResultaterne blev fremført på scenen og musiklæreren og jeg var de strenge dommere.\nJeg har i dette skoleår set mange spændende ting.\nSkolens profil står stærkt på det musiske område med mange elever der spiller et instrument og behersker det fint.\nDette kædes naturligt sammen med sang og dramatik ved den efterhånden årlige musical, men også ved andre lejligheder.\nValgfag – og linjeværksteder fylder en del i elevernes hverdag og giver den enkelte muligheder for at udvikle sig selv praktisk og kreativt.\nElevernes undervisningsmaterialer ser, i den udstrækning jeg har kunne nå at se dem, gode og aktiverende ud. Det er nutidige bøger og arbejdshæfter der som regel også er godt illustreret.\nJeg har gennemgået de sidste to års afgangsprøver for at se, hvorledes årskarakterer og eksamenskarakterer stod i forhold til hinanden.\nJeg fandt dem meget overensstemmende med de enkelte afvigelser, der altid forekommer mellem hverdagspræstationer og eksamenssituationer. Eleverne klarer sig godt og er fuldt på højde med niveauet i Folkeskolen.\nSkolens hjemmeside er informativ, up to date og der er et meget rigt og indbydende billedmateriale. Skulle jeg ønske noget, kunne det være muligheden for at kunne linke til Folkeskolens Fælles Mål, så det vil være let at sammenligne undervisningsplanerne for friskolen med de Fælles Mål for Folkeskolen.\nDette kunne efter min mening gøre en god hjemmeside endnu bedre og bidrage til endnu større synlighed med, hvad der foregår i skolen.\nBlans, april – 2016\nTilsynsrapport for skoleåret 2014 – 2015\nBesøg i november:\nOverværede undervisning i grundfag i lillegruppen. Dygtige børn. Jeg så god og tillidsfuld undervisning. Glade børn.\nPassende længde på de forskellige input. Børnene var i også i gang med at lave en kalenderlåge til julekalenderen.\nBesøg i december:\nOverværede en lektion i naturfag i mellemgruppen. Der blev arbejdet med forskellige farvestoffers reaktion og gennemtrængelighed på æg.\nDette med henblik på at få en sammenligning med affarvning på tænder ved brug af f.eks. kaffe, the, æble – og appelsinjuice mv. Også forskellen på alm. Cola og Cola Light blev afprøvet. Det blev også anskueliggjort, at vand var neutral ved brug. En øjenåbner for mange elever. Det gav anledning til en god undervisning om farvestoffer, sukker og sundhed. Der blev arbejdet ud fra billeder, fotografier af forsøgene på white board. God elevinteresse og aktivitet.\nFysiktime i 9. årgang. Spændende elevforsøg med eleverne i små grupper. Forsøget handlede om metallers ledningsevne. Der var god aktivitet og spørgelyst. For mig er der ingen tvivl om, at forsøg og at gøre erfaringer med disse ofte kræver mere tid end en enkelt lektion. I perioder ville dobbeltlektioner være klart at foretrække – dette er dog også et skemateknisk spørgsmål.\nStarten af marts:\nEngelsktime i 6. klasse. Al undervisning foregik på engelsk, hvilket børnene var helt indforstået med og overholdt fint. Børnene snakkede en masse engelsk, dels i form af små opgaver og samtaler to – tre ad gangen. Indlæring af nye ord foregik i leg med masser af gentagelser. Niveauet virkede ok.\nEngelsktime i 8. klasse. Ligeledes en time med en masse forskellig aktivitet. Elevsamtaler ud fra givne småopgaver foregik 2 og 2. Uddrage spørgsmål af teksten og stille dem til de andre elever, der svarede formelt og korrekt. Oplæsning til ære for den tilsynsførende gav et godt indtryk af børnenes sprog. Niveauet var godt set ud fra denne lektion.\nVar på besøg i en engelsktime i 5. klasse. En elev havde skrevet en fortælling på engelsk. I fællesskab var denne skrevet om til et stykke teater med replikker, udstyr m.m. Eleverne øvede det engelske sprog ved at dramatisere stykket før det skulle foreviges på film dagen efter. Det gav god træning i at tale sproget og forholde sig naturlige over for hinanden på et fremmedsprog. Mange af eleverne havde en fin udtale og kendte overraskende mange svære ord.\nMedio april – andet besøg:\nDeltog i en tysktime for Storgruppen, hvor læreren på grund af sygdom havde tysk i både 6. – og 7. klasse. Eleverne arbejdede med at finde oplysninger om tyske delstater via computer og internet. Jeg fik derfor ikke noget specielt indtryk af elevernes talefærdigheder på tysk. De agerer hjemmevant på computeren. På grund af den specielle situation var der rigtig mange elever til én lærer, der havde travlt med at nå rundt og hjælpe.\nJeg deltog også i en evaluering, hvor klassen var samlet omkring en drøftelse af ugen der var gået. Det var spændende at høre om ris, ros og konklusioner. Eleverne er gode til at formulere, hvad de tænker og til at uddele ros og ris – med stor overvægt på ros.\nSenere deltog jeg i grundfag i klassen. Der blev hovedsageligt arbejdet med matematiske problemstillinger. Kun enkelte elever arbejde med danskopgaver i denne lektion. Eleverne har en fin arbejdsmoral og holder et fint aktivitetsniveau. Eleverne synes ligeledes at have et godt fagligt niveau.\nDeltog også i Fællessamlingen sidst på dagen. Der er en rigtig god stemning, når alle er samlede. Der bliver sunget af karsken bælg og der er ingen generthed og tilbageholdenhed, om man har en klar, lys barnestemme eller en stemme i overgang. Dejligt at overvære.\nSom jeg har skrevet ved tidligere lejligheder oplever jeg en skole, hvor det er godt at være barn og hvor de voksne er glade for den opgave de har sammen – og med børnene i centrum. Heller ingen tvivl om, at undervisning er et meget krævende arbejde og at det påvirker de voksne undervejs. Jeg har talt med nogle af lærerne om det bogmateriale, der anvendes på skolen og finder, at de selv har stor indflydelse på valget af bogmateriale og at de er tilfredse med det, de arbejder med. Jeg er heller ikke i tvivl om, at skolen lever op til de krav, der stilles fra myndighederne og at den er fuldt på højde med – og på flere områder har bedre muligheder end Folkeskolen.\nSkolen gennemførte, igen i dette skoleår, en stor musical, Grease, som var en stor fornøjelse at overvære – dygtige musiklærere og elever – både på scenen og ved instrumenterne.\nOgså dejligt at successen med First Lego League fortsætter.\nDer er ikke tvivl om, at nedgangen i børnetallet i Sønderborg Kommune, i de kommende år vil kræve, at vi som skole skal være endnu mere på tæerne for at udbrede kendskabet til Eckersberg Børneunivers, hvis vi skal holde niveauet på ca. 140 elever. Dette bliver i sig selv en stor udfordring ved siden af så mange andre.\nHerfra skal lyde en stor tak for det store arbejde og engagement, I viser i det frivillige bestyrelsesarbejde.\nOgså en stor tak til skolens personale for den tillidsfulde attitude det har over for mig og mit arbejde som tilsynsførende.\nBlans, d. 22. april 2015\nJohn Solkær, tilsynsførende.\nTilsynsrapport for skoleåret 2013 – 2014\nJeg har været på skolen en del gange i det forløbne skoleår. Jeg har besøgt alle lagene og overværet undervisningen både i grundfagene og i sprogfag. Ligesom det er blevet til besøg i værkstedsfag og musik.\nOverordnet et det mit indtryk dels ved at se i undervisningsmaterialet og elevbøger at disse er tidssvarende og meningsfyldte. Det er ligeledes min opfattelse at skolen lever op til målsætninger der er i undervisningsplanerne.\nDer vil altid, blandt forældre, være forskellige prioriteringer og holdninger til, hvad der skal prioriteres mere. Tag en snak med skolen, hvis I har nogle overvejelser i den retning. Så vil I sikkert kunne få en forklaring på jeres spørgsmål.\nDer er en god stemning på skolen – både på lærerværelset og blandt eleverne. Det er mit klare indtryk at der er god trivsel og at lærerne har det godt med børnene – og ligeså omvendt.\nDer bliver, efter min bedste overbevisning og erfaring, leveret god undervisning.\nDe nyligt evaluerede trivselsundersøgelser viser også klart at skolen er et godt sted at være for eleverne. Der er næsten ingen elever, der føler sig utrygge, eller mobbede. En fælles holdning til konflikthåndtering for pædagoger i børnehaven og lærere på skolen vil styrke den fælles kultur omkring opståede konflikter og gøre universet til et endnu bedre sted at være. Eleverne er generelt tilfredse med den måde, som undervisningen organiseres på. Der arbejdes med selvstændigt ansvar og der er hjælp at få. Der er i det hele taget en god kultur omkring den individuelle undervisning.\nInitiativet med bevægelse hver morgen er et fantastisk tiltag, som præger børnene positivt hele dagen. Det er ret nyt endnu og der eksperimenteres stadig med udvikling af form og indhold. Jeg håber, det er kommet for at blive. Det gavner både elever og undervisere. Vi kan også håbe og tro på, at det får en forebyggende virkning på sygdom. Det er der meget, der tyder på.\nFriskolen har et fantastisk rekreativt område i multibane og sportsplads lige uden for døren. Det ville være spændende, om der kunne indtænkes nogle nye områder i det bestående, så de ældste elever kunne få opfyldt nogle af de ønsker/behov de har for lidt mere rolige og fortrolige steder, hvor de kan opholde sig.\nSMART BOARDS og stadig udbygning af EDB gør Eckersberg til et sted med meget moderne faciliteter og med mange muligheder. Godt bestyrelsen valgte at anvende årets gode økonomi til bl.a. disse investeringer. Nu skal det anvendes som en naturlig del af hverdagen. Færdighederne i at bruge det skal styrkes og udvikles. Det må blive en vigtig satsning i de kommende år.\nEfterhånden som udbygningen/renoveringen af lokaler skrider frem og snart kan se sin foreløbige afslutning, bliver der endnu bedre faciliteter for alle. Kælderrenoveringen giver flere og gode muligheder for mindre hold og hensyntagende aktiviteter. Pavillonen med fysiklokale og musiklokale har nu fået et meget bedre indeklima – bl.a. gennem et Genvex – anlæg. Fysiklokalet vil kunne anvendes til naturfag i bred betydning idet der er mulighed for mange forskellige aktiviteter i dette rum. Når pavillonen beklædes med rustikke brædder som på den anden bygning ud mod skolegården, får det også et harmonisk udseende.\nPedellerne klarer selv byggeri og renoveringer for en pris, der ellers ikke ville være let at få lavet større arbejder for. Den intensive efterisolering sparer mange penge på årsbasis. Penge der kan frigøres til undervisning og andre gode ting. Det er tydeligt at se, at det teknisk/administrative personale føler ejerskab for det, de går og laver.\nMed disse ord har jeg prøvet at komme rundt om skolen og dens store betydning for de børn der udvikles og præges af dagligdagen her. Det kan kun lade sig gøre i et samspil med de voksne, der har deres daglige arbejde og opgave her på Eckersberg Friskole. Det er mit indtryk, at de arbejder seriøst med denne udfordring.\nJohn Solkær Pedersen / april 2014